Σάββατο, 17 Νοέμβριος 2012 09:21\nΟ καλός σκηνοθέτης πρέπει να είναι και καλός ψυχολόγος\nΟ Γιώργος Βουβάκης γεννήθηκε το 1986 στην Αθήνα κι αποφοίτησε από την Δραματική Σχολή του Ωδείου Αθηνών, το 2010. Έχει παρακολουθήσει και σεμινάρια στο Θέατρο των Αλλαγών. Έχει συμμετάσχει, μεταξύ άλλων στις παραστάσεις : «Vivid film/ μετά τον αφρό» με την ομάδα 4FRONTAL, «Ρισπέκτ» της Τζωρτζίνας Κακουδάκη, «Κρυφά Απογεύματα» του Δημήτρη Μωραϊτη, όλες στο θέατρο «Χώρα», «Ο Αυτοκράτορας της Σοκολάτας» του Χάρη Ρώμα στο θέατρο «Ρεξ» και φέτος συμμετέχει στο « Έγκλημα στα παρασκήνια» σε σκηνοθεσία Κατερίνας Μπερδέκα στο θέατρο «Από Μηχανής» και στο παιδικό « Το παιδί που μίλαγε με τα φρούτα» επίσης στο θέατρο «Ρεξ». Έχει παίξει στον κινηματογράφο, μεταξύ άλλων, στις ταινίες «Casus Beli» του Γιώργου Ζώη, «Αυστηρώς κατάλληλο» των Ρέππα- Παπαθανασίου, «Μια μέλισσα τον Αύγουστο» του Θοδωρή Αθερίδη. Ο ταλαντούχος ηθοποιός μιλάει στο «Επί Σκηνής» για τις τωρινές του θεατρικές δουλειές, για την κρίση στο θέατρο αλλά και για τους ανθρώπους που τον εμπνέουν.\nΜίλησε μου για το «Έγκλημα στα παρασκήνια» και την συνεργασία με την σκηνοθέτη της παράστασης Κατερίνα Μπερδέκα.\nΤο «Έγκλημα στα παρασκήνια» μπήκε στην ζωή μου εκεί γύρω στο καλοκαίρι όπου η Κατερίνα με πήρε τηλέφωνο και μου το πρότεινε. Ήταν μεγάλη μου χαρά που θα συνεργαζόμουν μαζί της γιατί η αλήθεια είναι ότι είχα θαυμάσει πολύ τις δύο δουλειές που είχε κάνει στο «Από Μηχανής» τα προηγούμενα δύο χρόνια, το «Drunk enough to say i love you» και το «Κάθε Τρίτη στο σουπερμάρκετ», οι οποίες ήταν εξαιρετικές. Και η αλήθεια είναι ότι δέχτηκα την πρόταση πριν καν τελειώσει την φράση της. Έχει μεγάλη σημασία για μένα να συνεργάζεσαι με ανθρώπους τους οποίους θαυμάζεις για την δουλειά τους γιατί αυτό σου δίνει μια ασφάλεια ότι το αποτέλεσμα, αν μη τι άλλο, θα είναι αξιοπρεπές. Φυσικά όταν μου είπε και για Γιάννη Μαρή, χάρηκα επίσης. Στην αρχή βέβαια μου φάνηκε πολύ περίεργο: «Θα κάνουμε Μαρή στο θέατρο; Όλοι είχαμε διαβάσει αστυνομικές ιστορίες και είχαμε δει τον αστυνόμο Μπέκα με τον Τίτο Βανδή οπότε με ιντριγκάρισε πολύ αυτή η ιδέα. Όσο αναφορά το στόρι, βρισκόμαστε πριν την πρεμιέρα του κρατικού θεάτρου όπου δολοφονείται η πρωταγωνίστρια Ρόζα Βαργή, επικρατεί πανικός στο θέατρο και ο αστυνόμος Μπέκας με τον δημοσιογράφο Μακρή αναλαμβάνουν να διαλευκάνουν την υπόθεση. Εμφανίζονται πολλοί ύποπτοι ο ένας μετά τον άλλον, γίνεται χαμός, προσπαθείς να καταλάβεις ποιος είναι, όπως συμβαίνει πάντα στα αστυνομικά θρίλερ. Είναι ουσιαστικά μια νουάρ θεατρική παράσταση, έχει ιδιαίτερο ενδιαφέρον, παίζει πολύ με το άσπρο μαύρο κι έχει κρατηθεί με έναν τρόπο η εποχή. Νομίζω ότι έχει αντιστοιχία με το σήμερα, το κείμενο το οποίο είναι γραμμένο το 1954 κι έχει τόσες αναφορές στο 2012 δίχως μάλιστα να γίνει κάποια επέμβαση από την Κατερίνα! Ο Μαρής για παράδειγμα μιλάει επίσης για κρίση και για τους φόρους που έχουν αυξηθεί . Η συνεργασία με την Κατερίνα ήταν άψογη, είναι μια σκηνοθέτης η οποία έχει ένα βασικό προσόν, ξέρει να καθοδηγεί τον ηθοποιό. Είναι πολύ σημαντικό ο σκηνοθέτης να ξέρει να καθοδηγήσει τους ηθοποιούς. Θεωρώ ότι είναι από τους σκηνοθέτες που ήρθαν για να μείνουν. Το είχα δει από τις δύο δουλειές που είχε κάνει πριν συνεργαστούμε, το βλέπω και τώρα που συνεργαζόμαστε. Έχει πολύ μέλλον, ανήκει στην νέα γενιά Ελλήνων σκηνοθετών που νομίζω θα μας απασχολήσουν στο μέλλον και αυτό είναι πολύ ελπιδοφόρο.\nΚαλή ερώτηση. Θα σου πω πρώτα ποια στοιχεία πρέπει να έχει ένας ηθοποιός για να μείνει στον χώρο και μετά ποια χρειάζεται, για να ξεχωρίσει. Πρέπει να ακούει , να είναι «σφουγγάρι». Νομίζω ότι οι ηθοποιοί κάθε μέρα μαθαίνουμε, όταν βγαίνεις από την σχολή δεν είσαι έτοιμος. Έχεις ένα πρώτο υλικό το οποίο στην συνέχεια το εξελίσσεις. Ακόμα κι αν μια συνεργασία δεν είναι καλή έχεις να πάρεις κάτι και επίσης χρειάζεται επιμονή και υπομονή. Για να ξεχωρίσεις χρειάζεται «άστρο». Πολλές φορές τυχαίνει να βλέπω μια παράσταση που παίζει ένας νέος ηθοποιός, άσημος και να κοιτάω και να λέω «κοίτα αυτός κάτι έχει». Κάτι το απροσδιόριστο, το οποίο δεν μπορώ να σου πω τι είναι γιατί αν το ήξερα θα το έκανα και στον εαυτό μου και πιστεύω ότι για τον καθένα είναι κάτι ξεχωριστό. Πιστεύω ότι όλοι οι άνθρωποι έχουν κάτι που τους κάνει να ξεχωρίζουν αλλά υπάρχουν ηθοποιοί που το γνωρίζουν και το χρησιμοποιούν κατάλληλα. Και φυσικά πάντα χρειάζεται και πολύ τύχη.\nΆλλη καλή ερώτηση. Στην σχολή μου έλεγαν ότι έχω μια αμεσότητα όταν κάνω σκηνική αφήγηση. Η αλήθεια είναι ότι έχει τύχει να κάνω πράγματα αφηγηματικά στο θέατρο αλλά και διαδραστικά. Το διαδραστικό και επικοινωνιακό στοιχείο είναι και αυτό κάτι που μου είχαν τονίσει στην σχολή. Υπάρχει ένα θεατρικό είδος με το οποίο θα ήθελα να ασχοληθώ κάποια στιγμή, είναι το stand up comedy. Δεν είναι τόσο προηγμένο στην Ελλάδα και είναι κι αρκετά παρεξηγημένο. Το έχουν για κάτι φτηνό και δευτεροκλασάτο, άποψη με την οποία διαφωνώ.\nΑν δεν ήσουν ηθοποιός , με ποιο επάγγελμα θα ένιωθες εξίσου δημιουργικός;\nΝομίζω θα μου άρεσε να γράφω. Είναι κάτι το οποίο θα μπορούσα ενδεχομένως να το κάνω και τώρα αλλά το γράψιμο θέλει μια αφοσίωση. Ειδικότερα θα μου άρεσε να γράφω ποιήματα, αν και βέβαια αυτό δεν είναι επάγγελμα.\nΝομίζω ότι υπάρχουν πολύ καλοί νέοι Έλληνες συγγραφείς. Θεωρώ ότι έχουν δυναμική τα έργα τους. Έχω δει αριστουργήματα από νέους συγγραφείς, όπως για παράδειγμα το «Wolfgang» του Γιάννη Μαυριτσάκη. Είναι ένας συγγραφέας που με έχει εντυπωσιάσει. Δεν πρέπει να σνομπάρουμε τα νεοελληνικά έργα, πρέπει να τους δοθεί βήμα, να διαλέγουν οι σκηνοθέτες ελληνικά έργα. Και νομίζω ότι συμβαίνει τα τελευταία χρόνια να πειραματίζονται οι σκηνοθέτες με το νεοελληνικό έργο, το βλέπεις έντονα και στο Φεστιβάλ Αθηνών.\nΝα σου πω την αλήθεια, επιλέγω πολύ συχνά να βλέπω σκηνοθέτες . Επίσης επιλέγω και με βάση τον συγγραφέα το τι θα δω, αν ας πούμε ακούσω ότι κάπου παίζει Τσέχωφ θα πάω, έχω μια αδυναμία. Υπάρχουν συγκεκριμένοι σκηνοθέτες τους οποίους παρακολουθώ συστηματικά, όπως είναι η Κατερίνα Μπερδέκα, που συνεργάζομαι τώρα αλλά και ο Σίμος Κακάλας. Από τους παλαιότερους μου αρέσουν πολύ ο Στάθης Λιβαθινός, ο Θωμάς Μοσχόπουλος, ο Γιάννης Χουβαρδάς, ο Λευτέρης Βογιατζής , ο Κωνσταντίνος Αρβανιτάκης κι άλλοι πολλοί. Είναι «διαχρονικές αξίες» αυτοί οι άνθρωποι, κάνουν δουλειές που τις βάζεις στην ατζέντα σου οπωσδήποτε για να τις παρακολουθήσεις. Με τα είδη δεν έχω κάποιες συγκεκριμένες προτιμήσεις. Πριν από τρία-τέσσερα χρόνια για παράδειγμα ψαχνόμουν πολύ με το θέατρο της επινόησης, το devised. Μου αρέσει σε αυτή την φάση να βλέπω κι ανεβάσματα κλασσικών έργων, δηλαδή πώς ανεβαίνει τώρα ο «Έμπορος της Βενετίας» για παράδειγμα. Μου αρέσουν τα κλασικά ανεβάσματα με σύγχρονες ερμηνείες.\nΠιστεύεις ότι η Αθήνα διαθέτει περισσότερες σκηνές από αυτές που μπορεί να πραγματικά να «σηκώσει»;\nΈμαθα ότι μόνο φέτος γίνονται γύρω στις 600 παραστάσεις. Είναι πάρα πολλές, για να είμαστε ειλικρινείς, αλλά αυτό σημαίνει ότι όλοι οι ηθοποιοί θέλουν να εκφραστούν, το ίδιο και οι σκηνοθέτες. Δυστυχώς όμως είναι τόσο μικρή η αγορά, το κοινό δεν μπορεί να πάει σε 600 παραστάσεις, συνεπώς δεν μπορούν να ζήσουν όλοι αυτοί οι άνθρωποι. Στην πραγματικότητα πολύ λίγοι άνθρωποι μπορούν και ζουν από το θέατρο, η πίτα είναι μοιρασμένη σε λίγους. Το κοινό παρόλα αυτά πιστεύω ότι γυρνάει σιγά-σιγά στο θέατρο, ειδικά μετά την πτώση της τηλεόρασης και αφού γίνονται και πολύ λίγες δουλειές στο σινεμά. Αλλά γεγονός είναι ότι δεν υπάρχει αρκετό κοινό για να δει όλες αυτές τις παραστάσεις που ανεβαίνουν στην Αθήνα. Μακάρι να υπήρχε.\nΑναρωτιέμαι που θα απορροφηθούν όλοι αυτοί οι ηθοποιοί που βγαίνουν από τις τόσες πολλές δραματικές σχολές. Υπάρχουν κάποιες καλές σχολές στην Αθήνα αλλά μου φαίνεται περίεργο που μια τόσο μικρή χώρα έχει τόσο μεγάλο αριθμό σχολών. Ο κάθε ένας τελικά ανοίγει δραματική σχολή. Επίσης σε πολλές από αυτές δεν υπάρχουν καν εισαγωγικές εξετάσεις προκειμένου να μπεις. Πρέπει να υπάρχει ένα κριτήριο, δεν μπορούν να κοροϊδεύουν τα παιδιά που μπαίνουν στην σχολή, απλά και μόνο για να τους πάρουνε λεφτά. Αυτό που θα έπρεπε να νοιάζει τις σχολές αυτές είναι να αφήσουν έργο, να εκπαιδεύσουν ηθοποιούς οι οποίοι θα βγουν στον χώρο θα κάνουν πράγματα κι αυτό αργότερα θα είναι διαφήμιση για την σχολή. Δεν κάνουν αυτό, κάνουν το εντελώς αντίθετο, κυνηγάνε τους μαθητές να πληρώνουν τα δίδακτρα και δεν τους νοιάζει τίποτε άλλο. Φυσικά μέσα σε όλο αυτό υπάρχουν και κάποιες εξαιρέσεις σχολών που κάνουν καλή δουλειά. Υπάρχουν παιδιά 18-20 χρονών που ξεκινούν να ψάξουν σε ποιά σχολή θα φοιτήσουν... Ποιος θα πει σε αυτά τα παιδιά ποια είναι καλή σχολή αν δεν ξέρουν κάποιον; Ένα παιδί 18 χρονών που έρχεται στην Αθήνα για να γίνει ηθοποιός δεν γνωρίζει τα πράγματα, πάει σε μια ακατάλληλη σχολή, του πληρώνουν οι γονείς του το σπίτι, τη σχολή, καταλήγει να ξοδεύει μια περιουσία και στο τέλος δεν κάνει τίποτα. Δεν είναι πολύ άδικο αυτό; Εγώ είχα την τύχη και βρισκόμουν στο Θέατρο των Αλλαγών που έκανα σεμινάρια κι ο Ακύλλας Καραζήσης, που ήταν δάσκαλος μου, μου πρότεινε το Ωδείο Αθηνών αλλά δεν την έχουν όλοι την τύχη αυτή.\nΚάνεις θεατρικά όνειρα;\nΠεριορίζονται πολύ τα όνειρα σου μέσα σε ένα κλίμα σαν αυτό που ζούμε τώρα. Αλλά παρόλη την κατάσταση δεν θα μου στερήσει κανείς το δικαίωμα να ονειρεύομαι, θάνατος είναι αυτό, να πάψεις να ονειρεύεσαι. Τα δικά μου θεατρικά όνειρα αφορούν έργα. Θέλω πάρα πολύ να παίξω κάποια στιγμή Τσέχωφ και Σαίξπηρ.\nΠοιά είναι η γνώμη σου για την κρίση στο ελληνικό θέατρο τώρα με την κατάσταση την οποία βιώνουμε;\nΤο θέατρο είναι πολυτέλεια αυτή την περίοδο. Είναι πολύ δύσκολο να δώσει ο κόσμος έστω και 10 ευρώ από το υστέρημα του για να δει μια παράσταση, δεν του περισσεύουν πια... Κάποιος που πήγαινε παλιά κάθε βδομάδα στο θέατρο, τώρα πάει μια φορά το δίμηνο. Αλλά από την άλλη θεωρώ σημαντικό ότι κάποιοι Έλληνες παραγωγοί και επιχειρηματίες, όσοι έχουν μείνει βέβαια, έχουν κατεβάσει τις τιμές των εισιτηρίων, και θα πρότεινα να τις κατεβάσουν και άλλο. Να μπορεί ο κόσμος να δει θέατρο γιατί η μόνη διέξοδος απ’ αυτό που ζούμε είναι να στραφούμε στον πολιτισμό. Εγώ ας πούμε όταν δεν είμαι στα καλά μου, πηγαίνω θέατρο και βλέπω μια παράσταση η οποία με βάζει στον δικό της κόσμο, με ταξιδεύει, με κάνει να ξεχαστώ από τα προβλήματα μου. Για μένα είναι κάτι το ανεκτίμητο. Αυτό δεν μπορεί να το κάνει κάτι άλλο, μόνο το θέατρο, είναι κάτι το μαγικό. Ειδικά όταν μια παράσταση καταφέρνει να σε ταξιδέψει, γιατί δεν μπορούν όλες να το κάνουν, νομίζω ότι της χρωστάς πολλά. Το μέλλον είναι αρκετά δυσοίωνο. Εμείς οι νέοι άνθρωποι στον χώρο δεν μπορούμε να ζήσουμε πλέον από το επάγγελμα μας, χρειάζεται να μας βοηθάνε οι γονείς μας ή οτιδήποτε. Σήμερα είσαι ηθοποιός αλλά αύριο μπορεί να είσαι σερβιτόρος ή μπάρμαν, αναγκαζόμαστε να κάνουμε δύο και τρία πράγματα ταυτόχρονα. Όταν είσαι με ποσοστά σε μία παράσταση, αναγκάζεσαι να κάνεις και κάτι άλλο για να ζήσεις. Αλλά και μισθοί να δίνονταν θα ήταν πολύ μικροί. Ωστόσο εμείς θα συνεχίσουμε να υπάρχουμε, συνεχίζουμε να παλεύουμε και να κάνουμε τον κόσμο να περνάει καλά, να ξεφεύγει. Μαθαίνουμε να ζούμε μ’ αυτές τις συνθήκες, είναι μια νέα πραγματικότητα που προσπαθούμε να την συνηθίσουμε όλοι αλλά δεν πρόκειται να τα παρατήσουμε. Μόνο η αισιοδοξία μας έμεινε και να είμαστε ενεργοί. Η κατάθλιψη είναι σημείο των καιρών. Διάβαζα πρόσφατα το «Πορτραίτο του Ντόριαν Γκρέι» και έχει μια φράση μέσα που λέει «Το μόνο τρομερό είναι η πλήξη, είναι το μόνο ασυγχώρητο αμάρτημα». Και στο αναφέρω γιατί ξέρεις η πλήξη φέρνει και κατάθλιψη και πρέπει να αντιστέκεσαι σε αυτό, να κάνουμε κάτι για αυτό. Κάνε κάτι να το αλλάξεις. Πάρε όπως κι όσο μπορείς την κατάσταση στα χέρια σου.\nΦτιάξε μου ένα προφίλ του καλού και σωστού σκηνοθέτη\nΓια μένα ο σωστός σκηνοθέτης πρέπει να σέβεται τον ηθοποιό του, είναι πολύ σημαντικό στοιχείο ο σεβασμός. Μου αρέσουν οι σκηνοθέτες που ξέρουν καλά να κατευθύνουν τους ηθοποιούς τους και έχουν καλή αίσθηση του συνόλου. Πέρα από αυτό εξαρτάται και από τα προσωπικά χαρακτηριστικά ενός ανθρώπου. Για μένα ένας καλός σκηνοθέτης πρέπει να είναι και καλός ψυχολόγος. Όταν έχεις να διαχειριστείς τόσες πολλές και διαφορετικές προσωπικότητες είναι δύσκολο όπως καταλαβαίνεις… Γιατί οι ηθοποιοί είμαστε σαν μωρά, είμαστε γκρινιάρηδες, γιατί είμαστε πολύ ανασφαλείς, είναι χαρακτηριστικό των καλλιτεχνών. Ως σκηνοθέτης πρέπει να διαχειριστείς πρώτα απ’ όλα τον εαυτό σου και μετά τους ηθοποιούς σου και φυσικά δεν μπορείς να τους αντιμετωπίζεις όλους με τον ίδιο τρόπο, ο κάθε ηθοποιός έχει το κουμπί του.\nΗ ιδανική συνεργασία για μένα είναι αυτή που δεν τελειώνει, αυτή που έχει την τάση να συνεχιστεί ή όταν τελειώνει να θέλεις να συνεχιστεί κι άλλο…\nΘα σε ενδιέφερε μια πορεία στον χώρο μέσα από μια άλλη ιδιότητα; Σκηνοθεσία ενδεχομένως;\nΜ’ ενδιαφέρει και η συγγραφή και η σκηνοθεσία, με γοητεύουν πολύ. Δεν ξέρω αν είμαι ικανός να το κάνω, αλλά θα ήθελα να το δοκιμάσω. Αλλά ειδικά την σκηνοθεσία την θεωρώ κάτι πολύ δύσκολο και το είπα και στην Κατερίνα τις προάλλες ότι αυτό που κάνει είναι τρομερά δύσκολο. Είναι τόσο δύσκολο να μπορείς να διαχειριστείς τόσους διαφορετικούς ανθρώπους. Δεν ξέρω αν μπορώ να το αντέξω, εδώ δεν μπορώ να διαχειριστώ εμένα καλά καλά... Γενικότερα δεν αντιμετωπίζω την σκηνοθεσία ως την φυσική συνέχεια της υποκριτικής. Όλα τα πόστα στο θέατρο είναι πολύ γοητευτικά, του σκηνογράφου, του φωτιστή ακόμα και του ταξιθέτη. Για την ώρα επικεντρώνομαι στην υποκριτική και ότι φέρει το μέλλον, καλοδεχούμενο.\nΠώς βλέπεις το μέλλον των θεατρικών ομάδων;\nΈχω υπάρξει σε ομάδα στο παρελθόν. Μου αρέσει που υπάρχουν πολλές ομάδες στην Αθήνα γιατί φαίνεται ότι οι νέοι καλλιτέχνες παίρνουν την κατάσταση στα χέρια τους. Είναι καλό που σε μια ομάδα υπάρχουν πολλές και διαφορετικές γνώμες αλλά δεν πιστεύω στην ισότητα, στην δημοκρατία στο θέατρο. Πρέπει να υπάρχει ένας, ο σκηνοθέτης, που θα έχει τον κύριο λόγο. Πρέπει να υπάρχει κάποιος που θα κατευθύνει και θα συντονίζει το όλο πράγμα γιατί δεν μπορούμε να αποφασίζουμε όλοι μαζί, δεν γίνεται. Αν είναι έξυπνος ένας σκηνοθέτης θα πάρει από τον καθένα το καλύτερο που μπορεί. Είναι θετικό να υπάρχουν ομάδες γιατί κάποιες από αυτές θα γίνουν στο μέλλον πολύ καλές και θα δώσουν σημαντικά πράγματα στο θέατρο.\nΥπάρχουν άνθρωποι στον χώρο που τους θαυμάζεις ή τους θεωρείς δασκάλους σου;\nΕίμαι ένας άνθρωπος που γενικά θαυμάζει πολύ. Μου αρέσει να θαυμάζω ανθρώπους και δουλειές τους, με θρέφει το να θαυμάζω. Αυτή την στιγμή μπορώ να σου πω, ότι θαυμάζω τους συμπαίκτες μου από το «Έγκλημα στα παρασκήνια». Τυχαίνει να συνυπάρχω με εξαιρετικούς συναδέλφους, παίρνω απ’ όλους κάτι. Ένας καλός ηθοποιός πρέπει να είναι και καλός «κλέφτης». Με την έννοια του ότι βλέπει κάτι το θαυμάζει και το κρατάει στην μνήμη του. Είχα δασκάλους που θαύμαζα κατά καιρούς, είχα την τύχη να έχω καθηγητές στην σχολή, τον Δημήτρη Καταλειφό, την Λυδία Κονιόρδου, τον Θωμά Μοσχόπουλο, τον Κωνσταντίνο Αρβανιτάκη, τον Δημήτρη Ήμελλο. Αργότερα βρέθηκαν στον δρόμο μου και άλλοι σημαντικοί άνθρωποι όπως τώρα η Κατερίνα Μπερδέκα. Ο Χάρης Ρώμας είναι επίσης ένας άνθρωπος που με έχει βοηθήσει πάρα πολύ και είναι ένας σκηνοθέτης ο οποίος αγαπάει τους ηθοποιούς του. Θεωρώ τον εαυτό μου πολύ τυχερό γιατί αυτοί οι δύο συγκεκριμένοι άνθρωποι με ενέπνευσαν και συνεχίζουν να με εμπνέουν και αυτό το θεωρώ ανεκτίμητο, μπορεί να μην πληρώνομαι με λεφτά αλλά πληρώνομαι με άλλα πράγματα.\nΣτις 25 Νοεμβρίου ξεκινάμε στο Ρεξ στο καινούριο παιδικό έργο του Χάρη Ρώμα, «Το παιδί που μίλαγε με τα φρούτα». Θα παίζουμε τις Κυριακές 11.30 το πρωί και στις 15.00 και καθημερινές για σχολεία. Είναι το δεύτερο συνεχόμενο παιδικό παραμύθι του Χάρη Ρώμα στο θέατρο αυτό, ήμουν και πέρσι στην παράσταση « ο Αυτοκράτορας της Σοκολάτας» που είχε μεγάλη απήχηση στον κόσμο. Ευελπιστώ να έχουμε την ίδια επιτυχία και φέτος.\nΗ 3η και η 5η κατά σειρά φωτογραφία που πλαισιώνουν την συνέντευξη είναι του φωτογράφου της παράστασης "Έγκλημα στα παρασκήνια" , Στάμου Αμπάτη


Παραδοσιακά λαμβάνεται για να διευκολύνει τη δυσκοιλιότητα και τη διάρροια, καθώς και για αιμορροΐδες αιμορραγίας. Χρησιμοποιείται επίσης στην παραδοσιακή ινδική ιατρική.\nΤο Psyllium χρησιμοποιείται πλέον ευρύτερα και υπάρχουν πάνω από κλινικές δοκιμές που δείχνουν τα οφέλη του και αποδεικνύεται ότι είναι πολύ ασφαλές Όταν ελήφθη για ένα χρόνο, μια δοκιμή έδειξε πολύ λίγες ανεπιθύμητες ενέργειες και αυτές ήταν ήπιες υποδηλώνοντας ότι το Psyllium είναι μια ασφαλής, μακροχρόνια θεραπεία.\nΈχει αποδειχθεί ότι είναι αποτελεσματική για τη θεραπεία της διάρροιας Το ψύλλιουμ που χορηγήθηκε σε ασθενείς που είχαν διάρροια προκαλούμενη από φάρμακα βελτίωσε σημαντικά.\nΈχει επίσης αποδειχθεί ότι είναι τόσο αποτελεσματική όσο η λοπεραμίδη Imodium στη βελτίωση της διάρροιας ή της ακράτειας κοπράνων, με λιγότερες παρενέργειες. Το Psyllium μπορεί επίσης να βελτιώσει σημαντικά τα συμπτώματα, συμπεριλαμβανομένης της διάρροιας και του κοιλιακού άλγους, σε ασθενείς με ελκώδη κολίτιδα και Crohn, ειδικά όταν λαμβάνεται μαζί με ένα προβιοτικό.\nΜια μελέτη έδειξε ότι το Psyllium μπορεί να είναι εξίσου αποτελεσματικό με το κύριο φάρμακο για την πρόληψη επεισοδίων της ελκώδους κολίτιδας. Το Psyllium μπορεί να βοηθήσει τη δυσκοιλιότητα Το Psyllium έχει αποδειχθεί ότι βελτιώνει αποτελεσματικά τη δυσκοιλιότητα όταν λαμβάνεται καθημερινά σε μελέτες για λίγες εβδομάδες και έχει αποδειχθεί ότι είναι ακόμη πιο αποτελεσματικό από τα κύρια καθαρτικά.\nΈχει μάλιστα αποδειχθεί ότι βελτιώνει τη δυσκοιλιότητα και την αποκατάσταση των ασθενών μετά από παρεμπόδιση - μια πολύ σοβαρή μορφή δυσκοιλιότητας που μπορεί να απαιτεί χειρουργική επέμβαση. Έχει επίσης αποδειχθεί ότι μειώνει την LDL κακή χοληστερόλη και βοηθά στην απώλεια λίπους Το Psyllium έχει μεγάλο αριθμό μελετών που δείχνουν το όφελος του για τη μείωση της LDL κακή χοληστερόλη.\nΚατά την εποχή των Σουμερίων, βρέθηκαν σε επιγραφή από άργιλο οι πρώτες χρήσεις της Αλόης ως φαρμάκου.\nΠάνω από εβδομάδες έχει αποδειχθεί ότι μειώνει σημαντικά την LDL isabgol οφέλη για την απώλεια βάρους σε ασθενείς με υψηλή χοληστερόληπαιδιά και εφήβους με υψηλή χοληστερόληisabgol οφέλη για την απώλεια βάρους έφηβους που είχαν επίσης βελτίωση στη διανομή σωματικού λίπους και ηλικιωμένους με υψηλή χοληστερόλη. Οι άντρες με υψηλή χοληστερόλη είχαν εξαιρετική ανταπόκριση στη λήψη Psyllium για 8 εβδομάδες, με σημαντική μείωση της LDL ενώ συνέχιζαν τη φυσιολογική τους δίαιτα.\nΜπορεί να έχει περισσότερο όφελος στη μείωση της χοληστερόλης όταν λαμβάνεται με ή κοντά σε τρόφιμα. Το Psyllium μπορεί να βοηθήσει να μειωθεί η πείνα και κατά συνέπεια η σνακ μεταξύ των γευμάτων Η λήψη του Psyllium έδειξε σημαντική μείωση της πείνας και αύξηση της αίσθησης πλήρους μεταξύ των γευμάτων.\nΤο Psyllium μειώνει τα συναισθήματα της πείνας και μειώνει την ποσότητα φαγητού που θέλετε να φάτε, γεγονός που μπορεί να το κάνει καλό βοήθημα για την απώλεια βάρους. Μπορεί να βοηθήσει στη βελτίωση του σακχάρου στο αίμα και των επιπέδων ινσουλίνης, μειώνοντας τον κίνδυνο διαβήτη Το Psyllium μπορεί να βελτιώσει το σάκχαρο του αίματος και την ανταπόκριση του σώματος στην ινσουλίνη και να βελτιώσει τα επίπεδα αρτηριακής πίεσης και χοληστερόλης μειώνοντας τους παράγοντες κινδύνου για τον διαβήτη.\nPsyllium είναι μια διαλυτή φυτική ίνα που χρησιμοποιείται σε προϊόντα όπως MetamucilFiberall και Isabgol. Psyllium μπορεί να χρησιμοποιηθεί για τη θεραπεία της δυσκοιλιότηταςτης διάρροιας και ως διαιτητικό συμπλήρωμα ινών.\nΗ λήψη φλοιού Psyllium πριν από τα γεύματα μείωσε σημαντικά την αύξηση του σακχάρου στο αίμα και την ινσουλίνη σε ασθενείς με διαβήτη τύπου 2, υποδεικνύοντας ότι είναι χρήσιμο για τη διατήρηση καλών επιπέδων σακχάρου στο αίμα Το Psyllium επίσης μείωσε τα επίπεδα σακχάρου στο αίμα και HbA1c δείκτη αίματος της ζάχαρης μακροπρόθεσμα σε καλά διεξαχθείσα μελέτη διαβητικών. Άλλα οφέλη: Υψηλή αρτηριακή πίεση υπέρταση - Το Psyllium που λαμβάνεται καθημερινά για 6 μήνες μείωσε σημαντικά την αρτηριακή πίεση των ασθενών με υψηλή αρτηριακή πίεση.\nΚαρκίνος του εντέρου Κίνδυνος καρκίνου - Το φλοιό Psyllium που λαμβάνεται τακτικά μπορεί να μειώσει τον κίνδυνο καρκίνου του παχέος εντέρου.


ΜΠΟΡΑ ΕΙΝΑΙ ΘΑ ΠΕΡΑΣΕΙ - Let's wait until the storm passes: ΠΑΡΑΣΚΕΥΑ Ν. ΠΑΡΑΣΚΕΥΟΠΟΥΛΟΥ : Ο πολεμικός όλεθρος\nΠΑΡΑΣΚΕΥΑ Ν. ΠΑΡΑΣΚΕΥΟΠΟΥΛΟΥ : Ο πολεμικός όλεθρος\nΤου ΠΑΡΑΣΚΕΥΑ Ν. ΠΑΡΑΣΚΕΥΟΠΟΥΛΟΥ καθηγητή ΕΜΠ\nΟ πολεμικός όλεθρος, πέραν των συμβατικών όπλων, μπορεί να προκληθεί από τα πλέον σύγχρονα όπλα, που είναι τα πυρηνικά, τα χημικά και τα βιολογικά. Στη συνέχεια, πολύ συνοπτικά, θα παρουσιάσουμε τα εν λόγω τρία σύγχρονα όπλα.\n1. Ο πυρηνικός πόλεμος: Αποτελεί την πλέον καταστροφική απειλή για τον πλανήτη μας. Σε περίπτωση πυρηνικού πολέμου, η καταστροφή θα είναι εφιαλτική, θα είναι ολοκληρωτική. Ο πλανήτης μας θα μετατραπεί στην κυριολεξία σε νεκρό τόπο. Η Γη μας, που τόσο ξεχωρίζει στο σύμπαν σαν ένα κόσμημα, ένα διαμάντι γεμάτο εκατομμύρια μορφές ζωής, θα παραμείνει να ξεχωρίζει στο σύμπαν αλλά σαν ένα πλανητικό νεκροταφείο όλων αυτών των ανεπανάληπτων μορφών ζωής. Με λίγα λόγια, ο πυρηνικός όλεθρος θα φέρει την ειρήνη του τάφου.\nΣε καιρό πολέμου, έως τώρα, έχουν χρησιμοποιηθεί μόνο δύο ατομικές βόμβες. Η μία στη Χιροσίμα και η άλλη στο Ναγκασάκι της Ιαπωνίας, κατά τον Β΄ Παγκόσμιο Πόλεμο, και συγκεκριμένα τον Αύγουστο του 1945. Αυτό δεν σημαίνει ότι θα εφησυχάσουμε, αποκλείοντας τον κίνδυνο επανάληψης πολέμων με τέτοια φονικά όπλα, και μάλιστα όχι μόνο με ατομικές αλλά και με πυρηνικές βόμβες, που είναι χιλιάδες φορές φονικότερες απ’ ό,τι οι ατομικές.\n2. Ο χημικός πόλεμος: Οι πρώτες ύλες των χημικών όπλων κυκλοφορούν άνετα στην αγορά. Η παραγωγή τους είναι πολύ εύκολη. Αρκεί ένα μικρό εργοστάσιο χημικών προϊόντων ή ακόμα και η κουζίνα ενός σπιτιού για να κατασκευαστούν χημικά όπλα.\nΤα χημικά όπλα είναι «βόμβες» που όταν εκρήγνυνται εκτινάσσουν αέρια. Όσο πιο μεγάλη είναι η βόμβα τόσο τα αέρια εκτινάσσονται σε μεγαλύτερη ακτίνα. Τα αέρια αυτά παραλύουν το νευρικό σύστημα και δρουν όταν εισέρχονται στον οργανισμό με την αναπνοή. Αν είμαστε τυχεροί και έχουμε μαζί μας μια μάσκα και τη φορέσουμε όταν σκάσει κοντά μας μια χημική βόμβα, θα αποφύγουμε τον βέβαιο θάνατο από την παράλυση του νευρικού μας συστήματος. Σημειώστε ότι το μέγεθος των χημικών όπλων είναι τόσο μικρό, ώστε μεταφέρονται εύκολα μέσα σε μια τσάντα.\n3. Ο βιολογικός πόλεμος: Βασίζεται στη διάδοση ειδικά επιλεγμένων μικροβίων, που έχουν τα ακόλουθα χαρακτηριστικά. Είναι πολύ ανθεκτικά, προκαλούν βαριές ασθένειες με μεγάλη μεταδοτικότητα ή επιφέρουν γρήγορο θάνατο. Μερικά από τα πιο διαδεδομένα μικρόβια και ιούς που χρησιμοποιούνται στον βιολογικό πόλεμο είναι της πανώλης, της ευλογιάς και του άνθρακα.\nΤα βιολογικά όπλα, ή οι βιολογικές αμπούλες, είναι εύκολο να κατασκευαστούν, καταλαμβάνουν πολύ μικρό χώρο και είναι εξαιρετικά αποτελεσματικά.\nΓια παράδειγμα, αν μια βιολογική αμπούλα, το μέγεθος της οποίας είναι περίπου όσο ένα πορτοκάλι, τοποθετηθεί στη δεξαμενή νερού ή σε ένα κομβικό σημείο του συστήματος υδροδότησης μιας μεγάλης πόλης, μπορεί να επιφέρει τον θάνατο σε εκατομμύρια ανθρώπους.\nΑν συγκεντρώσουμε όλα τα συμβατικά, ατομικά, πυρηνικά, χημικά και βιολογικά όπλα που έχουν όλες οι χώρες του πλανήτη, τότε, κατά προσέγγιση, θα διαπιστώσουμε τα εξής:\nΣε καιρό ειρήνης, για την αγορά του εξοπλισμού αυτού ξοδεύεται συνολικά γύρω στο 1,5 τρισ. δολάρια τον χρόνο. Κατά τη διάρκεια του Β΄ Παγκοσμίου Πολέμου ξοδεύονταν συνολικά από 5 έως 8 τρισ. δολάρια τον χρόνο.\nΑν μοιράσουμε τη συνολική καταστροφική δύναμη που υπάρχει στον πλανήτη, σε κάθε άτομο (παιδί, γυναίκα, άντρα) κατά προσέγγιση αντιστοιχούν: 300 σφαίρες, 10 χειροβομβίδες, ατομικό και πυρηνικό εκρηκτικό υλικό που είναι ισοδύναμο με 5 τόνους ΤΝΤ και αμέτρητες εύκολα κατασκευάσιμες χημικές και βιολογικές «βόμβες». Μερικοί εκτιμούν ότι το σύνολο του εν λόγω πολεμικού εξοπλισμού είναι ικανό να καταστρέψει τον πλανήτη μερικές δεκάδες φορές, ενώ κάποιοι άλλοι το ανεβάζουν μέχρι και εκατοντάδες φορές.\nΤα παραπάνω δείχνουν ότι ένα και μόνο άτομο, και μάλιστα καθισμένο στον καναπέ του και πίνοντας το ποτό του, είναι σε θέση πατώντας ένα κουμπί να καταστρέψει τον πλανήτη μέσα σε λίγα λεπτά της ώρας, μετατρέποντάς τον σε ένα απέραντο νεκροταφείο ανθρώπων, ζώων και φυτών. Ποτέ άλλοτε ένας και μόνο άνθρωπος δεν είχε τόσο μεγάλη δύναμη.\nΑν, ο μη γένοιτο, συμβεί αυτό, η κόλαση θα ωχριά μπροστά στην εικόνα μιας τέτοιας καταστροφής. Γνωρίζοντας αυτά τα δεδομένα, οφείλουμε να μην είμαστε αφελείς και αδρανείς, αλλά αντίθετα όλοι οι λαοί της Γης να συνεργαστούμε για να μη χαθούμε.\nΌπως μας διαβεβαιώνει ο διακεκριμένος άγγλος σκηνοθέτης σερ Πίτερ Χολ: «Από τη στιγμή που έχουμε τη δυνατότητα να τινάξουμε τον κόσμο στον αέρα, θα βρεθεί κάποιος που θα το κάνει. Δεν μπορεί, κάποτε θα συμβεί».\nΕτικέτες ΑΠΟΨΕΙΣ, ΔΙΕΘΝΗ ΘΕΜΑΤΑ, ΣΤΡΑΤΙΩΤΙΚΑ ΘΕΜΑΤΑ


ΠΡΙΖΑ 12/24V USB-FIX TUBE LAMPA 38832 :: Toofast\nΠΡΙΖΑ 12/24V USB-FIX TUBE LAMPA 38832\nIδανικό για γρήγορη φόρτιση 2400 mA - 12/24V\nΚατάλληλο για τιμόνια με διάμετρο από 21 έως 32 mm.\nΠροσαρμογέας από καουτσούκ που μπορεί να κοπεί για να ταιριάζει.\nΣυμπαγής σχεδίαση. Εύκολο στην εγκατάσταση, χωρίς εργαλεία.\nΕνσύρματο με τερματικά περόνης.\nΦορτιστής USB με έξυπνο τσιπ που αναγνωρίζει τη συνδεδεμένη συσκευή και παρέχει σωστή ενέργεια για ασφαλή και γρήγορη επαναφόρτιση. Προστασία από βραχυκύκλωμα, υπερθέρμανση, υπερφόρτιση.


Δεκέμβριος 2020: Πόσο τυχερό είναι το ζώδιο σου αισθηματικά αυτόν τον μήνα; - Giortazo.gr\nΔεκέμβριος 2020: Πόσο τυχερό είναι το ζώδιο σου αισθηματικά αυτόν τον μήνα\nΠως θα είναι στα αισθηματικά ο Δεκέμβριος 2020;\nΠόσο τυχερό θα είναι το ζώδιο σου αυτό το μήνα στον αισθηματικό τομέα;\nΔιάβασε τις μηνιαίες αισθηματικές προβλέψεις για τον Δεκέμβριο, από την αστρολόγο Αγγελική Βαλάντου.\nΟ Δεκέμβριος θα είναι ένας ουσιαστικός άλλα και τυχερός μήνας σε θέματα αισθηματικών εξελίξεων. Οι ζωηροί και δυναμικοί χαρακτήρες θα ερωτευτούν, δεν αποκλείεται να παθιαστούν, σίγουρα θα εκδηλωθούν και θα αποφύγουν την αδράνεια.\nΟι κλειστές ή εσωστρεφείς προσωπικότητες προτίμηση θα δείξουν σε καταστάσεις κρυμμένες ή μυστήριες, θα προσπαθήσουν να ανακαλύψουν και να κατανοήσουν. Ενδυναμώνονται τα αισθήματα, τα γεγονότα θα ιντριγκάρουν και θα τονώσουν το ενδιαφέρον, πολλά ζευγάρια θα καταφέρουν να ανανεώσουν τη σχέση τους.\nΤα συμβάντα θα είναι ιδιαιτέρως ευνοϊκά για εσάς τους ελεύθερους ή για εσάς που θέλετε να τερματίσετε την αποτυχημένη σχέση που αυτήν τη στιγμή βιώνετε. Η ευκαιρίες και τα ανοίγματα θα σας δημιουργήσουν ενθουσιασμό, απελευθερωθείτε δεν θα υπάρξει κίνδυνος απογοήτευσης, δείξτε τις θερμές σας προθέσεις αφήνοντας πίσω ανασφάλειες και αναστολές.\nΓια μέσα στον Δεκέμβριο προμηνύεται νέο ερωτικό ξεκίνημα, δεν θα έχετε κανέναν λόγο να απορρίψετε ή να αποστασιοποιηθείτε. Εσείς που έχετε σταθερό ταίρι, πολύ πιθανόν να γίνουν συζητήσεις για θέματα που θα αφορούν την μελλοντική ή δεσμευτική πορεία της σχέσης σας.\nΔεκέμβριος 2020: Πόσο τυχερό είναι το ζώδιο σου αισθηματικά αυτόν τον μήνα ΔΙΔΥΜΟΣ\nΕσάς τους απογοητευμένους ο Δεκέμβριος θα αναστατώσει τη μνήμη σας, θα φέρει μια ανησυχία στη σκέψη σας, είναι πολύ πιθανόν να γυρίσετε πίσω σε παρελθοντικά γεγονότα και να τα δείτε πλέον από μια διαφορετική οπτική. Θα δοθεί το κατάλληλο έναυσμα που θα σας βάλει στη διαδικασία να σκεφτείτε αν ήταν λάθος οι μέχρι τώρα επιλογές ή αποφάσεις σας.\nΕπανεξετάζετε, δικαιολογείτε και αλλάζετε επιθυμίες. Εσάς τους χωρισμένους η αναθεώρηση των απόψεων σας θα σας φέρει πιο κοντά στο ενδεχόμενο της επανασύνδεσης. Πολύ πιθανόν να επιχειρήσετε να τερματίσετε την απόσταση, οι ενέργειες σας θα βρουν πρόσφορο έδαφος.\nΔεκέμβριος 2020: Πόσο τυχερό είναι το ζώδιο σου αισθηματικά αυτόν τον μήνα ΠΑΡΘΕΝΟΣ\nΤα συμβάντα θα σας δώσουν το έναυσμα να απαλλαγείτε από τυχόν ασφυκτικές συνθήκες, ξεκινάτε μια νέα αρχή, θα είναι στο χέρι σας η περεταίρω εξέλιξη της προσωπικής σας ζωής. Δυναμισμός και ορθολογισμός θα είναι τα χαρακτηριστικά σας, οι νέες σας αποφάσεις θα σας βγάλουν σε καλό, το καινούργιο ερωτικό άνοιγμα που θα προκύψει δε θα έχει απογοητευτική κατάληξη.\nΟι συνθήκες θα είναι ευνοϊκές για να ξεφύγετε από τη ρουτίνα της σχέσης σας, θα τερματίσετε τις ανούσιες κόντρες και τις ασήμαντες αντιπαραθέσεις. Αναζωογονητικές στιγμές θα ζήσετε με το ταίρι σας, θα καταφέρετε να ανανεώσετε τα μεταξύ σας αισθήματα.\nΔεκέμβριος 2020: Πόσο τυχερό είναι το ζώδιο σου αισθηματικά αυτόν τον μήνα ΤΟΞΟΤΗΣ\nΚαταφθάνουν γνωριμίες και ραντεβού, θα ακουστούν εξομολογήσεις που θα έχουν έκταση και βάθος. Θα συμβεί συνάντηση με πρόσωπο που θα υπάρξει η προοπτική να διαφοροποιήσετε το παρόν άλλα και το μέλλον σας. Εσείς που θέλετε να βγείτε από τα ασφυκτικά δεδομένα αξιοποιήστε την ευκαιρία που θα σας δοθεί, το αποτέλεσμα θα είναι αναζωογονητικό.\nΘα έχετε τη δυνατότητα κάποιοι από εσάς να δώσετε νέα πνοή στην ήδη υπάρχουσα σχέση σας, κάποιοι άλλοι θα τερματίσετε τα παλιά και θα συνεχίσετε με καινούργιο ταίρι. Θα καταφέρετε να σταθεροποιηθείτε συναισθηματικά σε ένα συγκεκριμένο πρόσωπο που δεν θα σας απογοητεύσει.\nΕσείς που είστε εδώ και πολύ καιρό μόνοι, τυχαίο γεγονός θα ανοίξει καινούργια ερωτική δίοδο στη ζωή σας, ανοίγεται προοπτική θερμών επαφών με πρόσωπο που θα υπάρξει αμοιβαίο ενδιαφέρον. Στο χέρι σας θα είναι αν αυτό το άτομο γίνει τελικά το ταίρι σας, θα υπάρξει δυνατότητα σταθερής σχέσης μεγάλης διάρκειας.\nΟι αποφάσεις σας θα είναι αυτές που θα καθοδηγήσουν την κατάσταση, μη φρενάρετε τα γεγονότα, θα ξεκινήσει για εσάς καινούργιος ερωτικός κύκλος που θα έχει μακροχρόνια πορεία. Εσείς που είστε ήδη σε δεσμό, φεύγει εμπόδιο που έφερνε καθυστερήσεις στην εξέλιξη σας, απαλλάσσεστε από φραγμούς και αναστολές.\nΣε περίπτωση που είστε τσακωμένοι με το ταίρι σας, θα υπάρξουν συμβάντα που θα σας δώσουν την ευκαιρία να συμφιλιωθείτε, αρκεί να έχετε τη διάθεση να πράξετε με διαλλακτικότητα. Σε περίπτωση που είστε μόνοι χωρίς σχέση θα υπάρξει γεγονός νέας γνωριμίας, αν θέλετε να αποκτήσετε σταθερή σχέση θα πρέπει να αναλάβετε δράση, πάρτε ουσιαστικές πρωτοβουλίες.\nΟ Δεκέμβριος θα βγάλει στην επιφάνεια την κοινωνική και πρόσχαρη πλευρά του χαρακτήρα σας. Αλλάζει η οπτική σας, θα αποφύγετε να προσκολληθείτε σε αντιλήψεις ή συνήθειες που βλάπτουν την ψυχολογία σας και φέρνουν την προσωπική σας σχέση σε αδιέξοδο.\nΔεκέμβριος 2020: Πόσο τυχερό είναι το ζώδιο σου αισθηματικά αυτόν τον μήνα ΙΧΘΥΣ\n“Οσο τον φτύνεις τόσο κολλάει!” : Σε ποια ζώδια πιάνει αυτό το κόλπο;


Μητσοτάκης: Γιατί κλείσαμε με 1.000 κρούσματα και ανοίγουμε με 3.500 - AgrinioPress\nPressRoom Send an email 02/04/2021 , 17:56\nΟ πρωθυπουργός θέλησε να απαντήσει στο ερώτημα του Αλέξη Τσίπρα αλλά και χιλιάδων πολιτών, «γιατί κλείσαμε με πολύ λιγότερα κρούσματα και ανοίγουμε με περισσότερα;».\nO Κυριάκος Μητσοτάκης, από το βήμα της Βουλής, απάντησε στο ερώτημα του αρχηγού της αξιωματικής αντιπολίτευσης, Αλέξη Τσίπρα, «γιατί κλείσαμε με 1.000 κρούσματα κορονοϊού και ανοίγουμε με 3.500».\nΑρχικά επανέλαβε ότι: «δεν είναι ελληνική ιδιαιτερότητα η πανδημία. Είναι ένα συμβάν που σημειώνεται μια φορά στα 100 χρόνια και το οποίο όλες οι χώρες κλήθηκαν να αντιμετωπίσουν χωρίς κανείς να έχει εγχειρίδιο αντιμετώπισης πανδημίας έτοιμο. Δεν υπάρχει αυτό. Εξ ου και πολλές χώρες έκαναν πισωγυρίσματα, αναπροσάρμοσαν τη στρατηγική τους, είδαν τι δούλεψε, τι δε δούλεψε,… Αυτή είναι μία πραγματικότητα».\nΚαι πρόσθεσε: «Όλοι οι πολίτες έχουν αντιληφθεί την κρισιμότητα της κατάστασης. Υπάρχει ένα εύλογο ερώτημα: “κλείνετε με 1000 κρούσματα και ανοίγετε με 3.500;'”» είπε στη συνέχεια της ομιλίας του ο πρωθυπουργός. «Όταν κλείσαμε τον Ιανουάριο βλέπαμε την τάση των κρουσμάτων. Αν δεν είχαμε κλείσει, είμαστε απολύτως βέβαιοι ότι η αύξηση θα ήταν εκθετική και η επιβάρυνση στο ΕΣΥ τέτοια που πιθανώς να μην μπορούσαμε να διαχειριστούμε. Το βρετανικό στέλεχος σε συνδυασμό με το καταχείμωνο έκαναν την μεταδοτικότητα του ιού πιο γρήγορη. Πήραμε μέτρα νωρίτερα. Ο ιός είναι πιο μεταδοτικός και ναι, υπήρχε κούραση στην κοινωνία» συμπλήρωσε ο πρωθυπουργός.


Προθεμα / Διεθνείς κωδικός κλήσης Βανουάτου\nΤο αρχικό μηδέν του εθνικού κωδικού της περιοχής πρέπει να παραλειφθεί εδώ. Επομένως, ο αριθμός '07725 1997725' θα γίνει '+678 7725 1997725' με τον κωδικό κλήσης της χώρας.\nΟ προθεμα / διεθνείς κωδικός κλήσης για την Βανουάτου είναι +678 (00678). Αν βρίσκεστε εκτός της Βανουάτου και θέλετε να καλέσετε ένα άτομο στο Sheafa, Port-Vila, , εκτός από τον κωδικό περιοχής, χρειάζεστε τον προθεμα / διεθνείς κωδικός κλήσης που αντιστοιχεί στη χώρα που επιθυμείτε να καλέσετε. Ο προθεμα / διεθνείς κωδικός κλήσης για τη Βανουάτου είναι το +678 (00678), οπότε αν βρίσκεστε στην Ελλάδα και θέλετε να καλέσετε ένα άτομο στο Sheafa, Port-Vila, , θα πρέπει να προσθέσετε στον αριθμό τηλεφώνου του εν λόγω ατόμου το +678 2 ως πρόθεμα. Το μηδέν μπροστά από τον κωδικό περιοχής παραλείπεται στην περίπτωση αυτή. Για τον πλασματικό αριθμό τηλεφώνου 9997725, τον κωδικό περιοχής 2 και τον προθεμα / διεθνείς κωδικός κλήσης +678 ο αριθμός που θα καλέσετε είναι ο +678 2 9997725.\nΣε αυτή τη μορφή, χρησιμοποιείται συνήθως το σύμβολο συν στην αρχή του αριθμού τηλεφώνου. Ωστόσο, είναι συνηθέστερη η αντικατάσταση του συμβόλου συν με μια σειρά αριθμών που ειδοποιεί το τηλεφωνικό δίκτυο ότι θέλετε να καλέσετε έναν αριθμό τηλεφώνου σε άλλη χώρα. Η ITU συνιστά τη χρήση του 00, που χρησιμοποιείται επίσης σε πολλές χώρες, συμπεριλαμβανομένων όλων των Ευρωπαϊκών χωρών. Ως εναλλακτική λύση του +678 2, το οποίο πρέπει να τοποθετήσετε μπροστά από τον αριθμό τηλεφώνου ενός ατόμου που βρίσκεται στο Sheafa, Port-Vila, για να τον καλέσετε από την Ελλάδα, μπορείτε επίσης να χρησιμοποιήσετε το 00678 2. Για τον πλασματικό αριθμό τηλεφώνου 9997725, τον κωδικό περιοχής 2 και τον προθεμα / διεθνείς κωδικός κλήσης 00678 (Βανουάτου) ο αριθμός που θα καλέσετε είναι ο 00678 2 9997725.


Λαλεί Πουλί...: Συλλάβετε τον Κίσινγκερ!!!!\nΣυλλάβετε τον Κίσινγκερ!!!!\nΗ επιτροπή των Βραβείων Νόμπελ προσκάλεσε τον Χένρι Κίσινγκερ να μιλήσει σε φόρουμ για το Νόμπελ Ειρήνης. Και το Nobel Peace Prize Watch με το RootsAction ξεκίνησαν καμπάνια συλλογής υπογραφών για τη σύλληψη του.\nΤα εγκλήματα του Κίσινγκερ δίνουν τη νομική δυνατότητα στη Νορβηγία να ασκήσει δίωξη εναντίον του.\nΟ Κίσινγκερ είναι συνένοχος ή κύριος υπεύθυνος πολλών παραβιάσεων, τόσο των.. Συμβάσεων της Γενεύης (οι οποίες θέτουν τις βάσεις του διεθνούς δικαίου για την ανθρωπιστική διαχείριση των αμάχων που ζουν παγιδευμένοι στη ζώνη του πολέμου), όσο και της Σύμβασης για την Πρόληψη και Καταστολή Εγκλημάτων Γενοκτονίας.\nΗ οργάνωση RootsAction ξεκίνησε μία καμπάνια συλλογής υπογραφών με το εξής αίτημα:..... «Πείτε στη Νορβηγία να συλλάβει τον Χένρι Κίσινγκερ, όταν θα μιλάει στο φόρουμ για το Νόμπελ Ειρήνης».\nΌπως αναφέρει η οργάνωση: «Η απίστευτη Επιτροπή Νόμπελ κανόνισε ομιλία του γνωστού mastermind των πολέμων Χένρι Κίσινγκερ -ως τιμώμενο πρόσωπο- σε φόρουμ το οποίο εντάσσεται στο πλαίσιο των εκδηλώσεων του εφετινού βραβείου Νόμπελ Ειρήνης στο Όσλο».\nΤο Nobel Peace Prize Watch ζητά από τον επικεφαλής της Γενικής Εισαγγελίας στη Νορβηγία να συλλάβει τον Κίσινγκερ.\n«Ο Κίσινγκερ μεταβίβαζε εντολές του προέδρου των ΗΠΑ, Ρίτσαρντ Νίξον για ‘μαζικούς’ βομβαρδισμούς στην Καμπότζη το 1969, λέγοντας βομβαρδίστε ‘ό,τι πετάει και ό,τι κινείται’.\nΕίχε πρωταγωνιστικό ρόλο στις αποφάσεις για τους σφοδρούς βομβαρδισμούς σε Βιετνάμ και Λάος.\nΟ φόβος μήπως συλληφθεί και οδηγηθεί σε δίκη για σοβαρά εγκλήματα του διεθνούς δικαίου, τον έχει κάνει πολύ προσεκτικό ως προς πού ταξιδεύει.\nΤο 2011, στο Παρίσι, ο Κίσινγκερ έλαβε κλήτευση για να παρουσιαστεί ενώπιον γαλλικού δικαστηρίου την επομένη της άφιξης του στη γαλλική πρωτεύουσα, οπότε έφυγε αμέσως από το ξενοδοχείο Ritz όπου διέμενε και εγκατέλειψε τη χώρα.\nΗ κλήτευση αφορούσε τον ρόλο του στην επιχείρηση Condor, που οργάνωσε τη δεκαετία του 1970, μια συντονισμένη εκστρατεία δολοφονιών και βασανιστηρίων από τις μυστικές υπηρεσίες των επτά δικτατόρων της Λατινικής Αμερικής.\nΕίναι χαρακτηριστικό τί είχε δηλώσει μετά την οργάνωση μιας δολοφονίας στη Χιλή: ‘Δεν βλέπω γιατί πρέπει να αφήσουμε μια χώρα να πάει στον Μαρξισμό, μόνο και μόνο επειδή οι άνθρωποι εκεί είναι ανεύθυνοι» σημειώνει το Nobel Peace Prize Watch.\n«Ο Κίσινγκερ υποστήριξε τη βία στην Κύπρο, το Κουρδιστάν, το Ανατολικό Τιμόρ, την Ινδία και αλλού.\nΑρκετά από τα εγκλήματα του Κίσινγκερ υπάγονται σε συνθήκες που καθιστούν υποχρεωτική για τη Νορβηγία την άσκηση δίωξης» γράφουν ο Fredrik Heffermehl(στη Νορβηγία) και ο Tomas Magnusson (στη Σουηδία) ιδρυτικά μέλη του Nobel Peace Prize Watch.\nΥπενθυμίζεται ότι, το Νόμπελ Ειρήνης είναι το μόνο από τα Βραβεία που απονέμεται στο Όσλο της Νορβηγίας -όλα τα άλλα απονέμονται στη Στοκχόλμη, πρωτεύουσα της Σουηδίας.\nΕπίσης, ότι, ο Κίσινγκερ τιμήθηκε με το Νόμπελ Ειρήνης το 1973...


Red Bull Cliff Diving World Series 2014: Νέα σεζόν, νέος νικητής (photos) - Onsports.gr\nOnsports Team\t13 Μαίου 2014, 12:32\nRed Bull Cliff Diving World Series 2014: Νέα σεζόν, νέος νικητής (photos)\nΟ Blake Aldridge κάνει το νικηφόρο ντεμπούτο του στην έναρξη του Red Bull Cliff Diving World Series 2014 στην Κούβα.\nΟ πρώην Ολυμπιονίκης δύτης, Blake Aldridge, έφτασε στον υψηλότερο -μέχρι στιγμής- στόχο του με την πρώτη του νίκη στο πρωτάθλημα. Ενώπιον 60.000 ενθουσιωδών Κουβανών θεατών στο περίφημο και ηλιόλουστο Malecon, το περασμένο Σάββατο ο Άγγλος αθλητής κατάδυσης, ανέβηκε στο πρώτο σκαλί του βάθρου. Ήταν μια δύσκολη μάχη μεταξύ των 6 κορυφαίων αθλητών στην εξέδρα των 27 μέτρων δίπλα στον Morro Castle της Αβάνα, ενώ ο Μεξικάνος, Jonathan Paredes κατέκτησε τη δεύτερη θέση ξεπερνώντας τον Gary Hunt, τον τρεις φορές παγκόσμιο πρωταθλητή.\nΑΠΟΤΕΛΕΣΜΑΤΑ ΠΡΩΤΟΥ ΑΓΩΝΑ, ΑΒΑΝΑ\nΈνα αυθεντικό extreme sport, γρήγορο, που κόβει την ανάσα. Αθλητές κατάδυσης πραγματοποιούν άλματα από ύψη μεγαλύτερα κατά τρεις φορές του Ολυμπιακού ύψους και βυθίζονται στο νερό με ταχύτητες 85χλμ/ώρα, με βάση μόνο τη δική τους συγκέντρωση, την ικανότητα και τον αυτοέλεγχό τους. Από το 2009, το Red Bull Cliff Diving World Series έχει αναδείξει τα μεγαλύτερα ταλέντα, τα πιο ελπιδοφόρα νέα ονόματα, και από το 2013 έχει επίσης μια εξέδρα αφιερωμένη για τις γυναίκες.\nΗ έκτη σεζόν του Red Bull Cliff Diving World Series έρχεται να αναδείξει νέο παγκόσμιο πρωταθλητή μέσα από επτά απαιτητικούς αγώνες για τους άνδρες και τρεις για τις γυναίκες, που θα πραγματοποιηθούν σε καινούριες τοποθεσίες στην Καραϊβική, Βόρεια και Νότια Αμερική και στην Ευρώπη από τον Μάιο μέχρι και τον Οκτώβριο.\n22 λεπτά πριν Κορυφαίοι για το Μάρτιο Λαβιλενί και Τιάμ\n56 λεπτά πριν Κορονοϊός και θάνατος τύλιξαν τον πλανήτη: Πάνω από 86.000 νεκροί - Κοντά στο 1,5 εκατ. τα κρούσματα\n1 ώρα πριν Παναθηναϊκός ΟΠΑΠ: Η Ευρωλίγκα... ξέχασε τα «πράσινα» μαθήματα pick n' roll!\n1 ώρα πριν Συναγερμός στο κέντρο της Αθήνας: Άνοιξε πυρ και ταμπουρώθηκε στο διαμέρισμά του - Οι πρώτες εικόνες


Ασφαλιστικό Βρούτση: 7 σημεία-φωτιά εις βάρος νέων, εργαζομένων και συνταξιούχων\nΤο νέο ασφαλιστικό νομοσχέδιο «γκρεμίζει» την εργασία και τη δημόσια ασφάλιση.\nΑφορά περίπου 1 εκατομμύριο μισθωτούς, 1,4 εκ. μη μισθωτούς, 1 εκατομμύριο συνταξιούχους με περισσότερα από 33 χρόνια ασφάλισης και περίπου 250.000 δικαιούχους επικουρικών συντάξεων που είχαν µειώσεις το 2016, με τη μεγάλη πλειοψηφία όλων των κατηγοριών να βγαίνει ζημιωμένη.\n1. Μόνο δύο κατηγορίες συνταξιούχων ευνοούνται: Στο νομοσχέδιο θεσπίζονται ούτε λίγο ούτε πολύ πέντε κατηγορίες συνταξιούχων από τις οποίες μόνο οι δύο είναι σίγουρο ότι θα δουν αυξήσεις στα ποσά που πιστώνονται στους λογαριασμούς τους. Ακόμα κι αυτές οι κατηγορίες θα δουν αυξήσεις στα όρια του πληθωρισμού, που δεν θα ξεπερνούν το μέσο ετήσιο πληθωρισμό για τον οποίον οι προβλέψεις είναι ότι θα παραμείνει γύρω στο 1%.\n2. Μη κοστολογημένες αυξήσεις: Όλες αυτές οι λογιστικές ή αυξήσεις δεν έχουν κοστολογηθεί επίσημα. Στην έκθεση του Γενικού Λογιστηρίου του Κράτους ΛΚ δεν υπάρχει αναφορά για το δημοσιονομικό κόστος των αυξήσεων στις κύριες συντάξεις λόγω της προβλεπόμενης αύξησης των ποσοστών αναπλήρωσης, αλλά και της επαναφοράς των επικουρικών συντάξεων στο επίπεδο του Μαΐου 2016. =\n3. Αντικίνητρα εργασίας για τους νέους: Ένα αμφιλεγόμενο ακόμη μέτρο του νέου ασφαλιστικού είναι τα πριμ που δίνονται εφεξής για τους συνταξιούχους που συνεχίζουν την εργασία τους. Με το νόμο Κατρούγκαλου σε περιπτώσεις συνταξιούχων που εργάζονταν καταβάλλονταν το 40% της σύνταξης. Με το νόμο που κατατέθηκε στην Βουλή το ποσοστό της σύνταξης που θα καταβάλλεται αν ο ασφαλισμένος συνεχίζει την εργασίας του θα φτάνει το 70%.\n4. Μη αναλογικότητα για τις εισφορές μη μισθωτών: Οι νέες εισφορές για επαγγελματίες και αυτοαπασχολούμενους δύναται να είναι οι ίδιες για εκείνον που βγάζει 8.000 ευρώ και για εκείνον που βγάζει 80.000 ευρώ. Από την πλήρη αναλογικότητα του νόμου Κατρούγκαλου, ο νέος νόμος αφήνει στην επιλογή των ασφαλισμένων ποιο κλιμάκιο εισφορών θα αποφασίσουν να καταβάλλουν.\n5. Υψηλότερες εισφορές για το 85% των μη μισθωτών. Με βάση τα δεδομένα του νόμου Κατρούγκαλου, το 85% όσων είχαν εισόδημα από επιχειρηματική δραστηριότητα είχαν υποχρέωση καταβολής της ελάχιστης ασφαλιστικής εισφοράς των 185 ευρώ. Οι ίδιοι ασφαλισμένοι με το νέο νόμο χωρίς να έχουν αυξήσει τα εισοδήματα τους θα πρέπει να πληρώσουν 210 ευρώ. Όταν η εισφορά για το 85% των υπόχρεων ήταν 185 ευρώ, περίπου το 50% αδυνατούσε να καταβάλλει εισφορές. Ποιος και γιατί περιμένει ότι με την νέα εισφορά των 210 ευρώ η εισπραξιμότητα θα αυξηθεί;\n6. Το βάρος στους μισθωτούς πλήρους απασχόλησης: Με την πλήρη απαλοιφή κάθε έννοιας αναλογικότητας για τις εισφορές των μη μισθωτών, το πρόσθετο κόστος διατήρησης της βιωσιμότητας του ασφαλιστικού αφού δεν προκύπτουν από το νόμο νέα έσοδα στο σύστημα θα επωμιστούν οι μισθωτοί πλήρους απασχόλησης. Ακόμη και μετά τις σχεδιαζόμενες μειώσεις εισφορών οι καταβολές των μισθωτών θα είναι αναλογικές ενώ των μη μισθωτών θα είναι κατ επιλογήν .\n7. Κυμαινόμενη, μη δευσμευτική η 13η σύνταξη: Η 13η σύνταξη που ήταν δέσμευση γίνεται με το νέο νομοσχέδιο ένα ποσό κυμαινόμενο. Πιο συγκεκριμένα ορίζεται ότι ένα ποσό που θα φτάνει στο 0,5% του ΑΕΠ κάθε χρονιάς θα καλύπτει και τις οποίες ανάγκες για αναδρομικά αλλά και την ανάγκη για τη στήριξη των χαμηλοσυνταξιούχων. Συνεπώς ανάλογα με τις ανάγκες για αναδρομικά θα ορίζεται και το επιπλέον βοήθημα για τις χαμηλότερες συντάξεις.\nΜαζικές κινητοποιήσεις σε όλη την Ελλάδα\nΑΣΦΑΛΙΣΤΙΚΟ ΕΛΛΑΔΑ ΠΟΛΙΤΙΚΗ


ΣΟΚ! Δείτε από πού κατάγονται οι Άγγλοι και η αγγλική γλώσσα… – News of the Greek Diaspora\nΟι τρεις ειρηνικές φυλές της Βρετανίας καλωσόρισαν τους ομογενείς τους από την Ανατολή (σ.σ. συνεπώς προ του Βρούτου είχαν αποικίσει τη Βρετανία οι Έλληνες). Οι τρεις γιοι του Βρούτου, γεννημένοι μετά την έλευσή του στη Βρετανία, πήραν το όνομά τους από τις τρεις ειρηνικές φυλές: Λοκρίνος, Κάμβειρος και Αλβάνακτος. (σ.σ. Τα ονόματα αυτά είναι ελληνικά). Ο Βρούτος εξυμνείται από τις Τριάδες των Βάρδων σαν ένας από τους μεγάλους μεταρρυθμιστές της Βρετανίας. Η διακυβέρνηση της Βρετανίας ήταν ίδια με της Σπάρτης στην Ελλάδα και της Ρώμης στην Ιταλία. Κάθε υπήκοος απολάμβανε την ίδια ελευθερία με τον βασιλιά. Δεν υπήρχαν σκλάβοι. Οι πρώτοι σκλάβοι στα μετέπειτα χρόνια ήταν οι Caethion ή αιχμάλωτοι πολέμων».\nΗ Αγγλική είναι ως γνωστόν μια γλώσσα που βρίθει λέξεων με ελληνικές ρίζες. Ο πρώτος τόμος του γλωσσολόγου Αριστείδη Κωνσταντινίδη με αυτό ακριβώς το θέμα περιείχε 20.600 λέξεις ελληνικής καταγωγής και τιμήθηκε με το βραβείο ακαδημίας το 1994. Ο τόμος που κυκλοφορεί σήμερα περιέχει 27.000 λέξεις. Το λεξικό της Οξφόρδης, περιλαμβάνει 10.500 ελληνικές λέξεις, που αντιστοιχεί στο 21,6% αυτού του λεξικού. Από αυτό το λεξικό προκύπτει το πραγματικά εντυπωσιακό ποσοστό πως μία στις τέσσερις αγγλικές λέξεις είναι ελληνικές.\nΕπιπλέον πολλά λεξικά εκτός από της Οξφόρδης σταματούν δυστυχώς στη λατινική ρίζα και δεν αναφέρουν για διαφόρους λόγους, εάν προήλθε από την ελληνική η συγκεκριμένη λατινική ρίζα παραδείγματος χάριν, η λέξη Electric, ηλεκτρισμός, αναφέρεται ότι προέρχεται από το λατινικό electrum, δεν γίνεται όμως αναφορά ότι αυτό προήλθε από το ελληνικό ήλεκτρον, το κεχριμπάρι. Πρέπει να σημειωθεί επίσης κάτι που δεν είναι αρκετά γνωστό αλλά πολύ ενδιαφέρον, το ότι το λατινικό αλφάβητο έχει προέλθει από την αρχαίο ελληνικό αλφάβητο της Χαλκίδας.\nΘα πρέπει επίσης να επισημάνουμε πως η ομηρική ελληνική γλώσσα ήταν μια διάλεκτος στην οποία στηρίχτηκε η αγγλική γλώσσα, κάτι που καταλαβαίνουμε αν δούμε πόσες είναι οι λέξεις της αγγλικής που προέρχονται από αυτή. Μερικά παραδείγματα: Καταρχάς η λέξη after προέρχεται από το ομηρικό αυτάρ, καθώς ο Όμηρος αναφέρει «Θα σας πω τι έγινε αυτάρ, δηλαδή μετά», ενώ και η λέξη bank προέρχεται από το αρχαίο ελληνικό πήγνυμι που σημαίνει στερεώνω. Οι τράπεζες πήραν άλλωστε το όνομά τους από τους πάγκους των αγορών. Ακόμα και το αγγλικό boss προέρχεται από το αρχαιοελληνικό πόσσις που σήμαινε, «ο αφέντης τους σπιτιού». Η αγγλική λέξη day επίσης πήρε το όνομά της από το δια που στην κρητική διάλεκτο σήμαινε μέρα εξ ου και η λέξη «ευδιάθετος», αυτός που βρίσκεται σε καλή μέρα. Πραγματικά εντυπωσιακό είναι επίσης πως η αγγλική φράση kiss me προέρχεται από το ομηρικό «κύσον» με όπως είπε και ο Οδυσσέας στην Πηνελόπη, γιατί το «φιλώ» είναι στα αρχαία ελληνικά «κυνέω / κυνώ», εξ ού και το «προσκυνώ».\nΛέξεις όπως exit, double, eyes και father βγαίνουν από τις αρχαίες ελληνικές «εξέλθετε», διπλούς, φάεα που σήμαινε μάτια και «πατήρ» αντίστοιχα. Μάλιστα κι άλλες απλές λέξεις των αγγλικών έχουν ελληνικές ρίζες όπως το me που βγαίνει από το ελληνικό «με», το no που προέρχεται από το αρχαίο αρνητικό μόριο «νε», το night από το αρχαίο ελληνικό «νυξ», το pause από την «παύση», το sponsor από το «σπένδω» δηλαδή προσφέρω σπονδή, το yes από το ελληνικό «γε» που σήμαινε βεβαίως, ενώ το water βγαίνει από το «ύδωρ» με το δέλτα να μετατρέπεται σε ταυ, όπως αναφέρει το greek1.blogspot. Το αγγλικό frapper που στα αγγλικά σημαίνει «ραπίζω» (εξ ου και ο φραπές) έχει προέλθει από το «ραπίζω», όπως και τα αγγλικά heart, humor, amen, move προέρχονται από τις λέξεις «κέαρ», «χυμόρ» που σήμαινε χυμός στη βοιωτική διάλεκτο, «η μην» που σήμαινε αληθώς και απαντάται στην Ιλιάδα και «αμοίβου» που σήμαινε κουνήσου αντίστοιχα.\nPrevious H ελεύθερη Μόρφου, απαραίτητη προϋπόθεση για τη λύση του Κυπριακού, λένε οι Οικολόγοι\nNext Συγκλονιστική μαρτυρία: Η απόβαση στο Καζάφανι


Δολοφονική επίθεση κατά μεταναστών στον Ασπρόπυργο από χρυσαυγίτες καταγγέλλει η ΚΕΕΡΦΑ (Photos, σκληρές εικόνες) | "Ενδείξεις-Αποδείξεις"\nΔολοφονική επίθεση κατά μεταναστών στον Ασπρόπυργο από χρυσαυγίτες καταγγέλλει η ΚΕΕΡΦΑ (Photos, σκληρές εικόνες)\nΟργανωμένη δολοφονική επίθεση κατά μεταναστών εργατών γης στον Ασπρόπυργο καταγγέλλει η «Κίνηση Ενωμένοι Ενάντια στο Ρατσισμό και την Φ...\nΟργανωμένη δολοφονική επίθεση κατά μεταναστών εργατών γης στον Ασπρόπυργο καταγγέλλει η «Κίνηση Ενωμένοι Ενάντια στο Ρατσισμό και την Φασιστική Απειλή» ΚΕΕΡΦΑ.\nΣύμφωνα με ανακοίνωση της οργάνωσης, «σε οργανωμένη δολοφονική επίθεση κατά μεταναστών εργατών γης προχώρησε σήμερα Σάββατο 7/10 στις 5μμ ένα τάγμα εφόδου φασιστοειδών στην Γκορυτσά Ασπροπύργου. Η πενταμελής ομάδα των φασιστών επιτέθηκε με σιδηρογροθιές κατά δύο μεταναστών εργατών την ωρα που βρίσκονταν σε θερμοκήπια και δούλευαν. Οι τρεις κύκλωσαν τον Ασφάκ Μαχμούντ και άρχισαν να του καταφέρνουν δολοφονικά χτυπήματα στο πρόσωπο ενώ οι άλλοι δύο πλησίασαν τον Βακάς Χουσείν.\nΟι δράστες είναι γνωστοί στα θύματα. Στις διαδηλώσεις στον Ασπρόπυργο και την Γκορυτσά το περασμένο Μάη και Ιούνη είχαν παρουσία μαζί μετά φασιστοειδή της Χρυσής Αυγής που επιτέθηκαν στους μετανάστες και τους αντιφασίστες. Γυρνούσαν διαρκώς με ποδήλατα στο χώρο. Μετά τα γεγονότα, οι ίδιοι πήγαν στο χώρο εργασίας και φωτογράφιζαν τους μετανάστες εργάτες για να τους τρομοκρατήσουν.\nΌπως φαίνεται δεν έμειναν στις απειλές αλλά προχώρησαν σε επιθέσεις. Την ώρα της επίθεσης όπως και στις προηγούμενες ρατσιστικές επιθέσεις έβριζαν φωνάζοντας "Βρώμικοι Πακιστανοί. Που θα τρέξετε για να φύγετε τώρα;". Αυτή η επίθεση έρχεται λίγες μέρες μετά την καταδίκη του Κασιδιάρη για την πρόσκληση σε επιθέσεις κατά των Ρομά στη περιοχή όταν τους είχε αποκαλέσει σκουπίδια. Η υπόθεση της φασιστικής ομάδας των χρυσαυγιτών της Γκορυτσά Ασπροπύργου πρέπει να πάρει τέλος με την σύλληψη όλων και την άμεση παραπομπή για δίκη. Η εισαγγελική έρευνα χρειάζεται να ολοκληρωθεί και να παραπεμφθούν οι φασίστες πριν θρηνήσουμε ένα νέο Σαχζάτ Λουκμάν.\nΗ Χρυσή Αυγή είναι αντιμέτωπη με την δίκη όπου αποκαλύπτονται με τρανταχτά στοιχεία από τους μάρτυρες πως οι επιθέσεις κατά μεταναστών, αριστερών, συνδικαλιστών ήταν κεντρικά οργανωμένες και καθοδηγημένες από τον ηγετικό πυρήνα και είχαν ορμητήρια τα Γραφεία τους. Οι συλλήψεις των χρυσαυγιτών μετά τις επιθέσεις κατά της αντιφασιστικής διαδήλωσης στον Ασπρόπυργο έδειξε ποιοι οργανώνουν τις επιθέσεις άλλοτε με κουκούλες ως Κου Κλουξ Κλάν και άλλοτε χωρίς.\nΚαλούμε τα συνδικάτα, την αριστερά, τις δημοτικές κινήσεις, τις κινήσεις αλληλεγγύης να καταδικάσουν τα πογκρόμ των φασιστών και να απαιτήσουν να μπει τέλος στην ανοχή της δράσης και της παρουσίας τους από την Αστυνομία. Η κυβέρνηση ΣΥΡΙΖΑ-ΑΝΕΛ έχει την ευθύνη γιατί ένα χρόνο τώρα ξετυλίγονται οι επιθέσεις και δεν προχώρησε καμία πρωτοβουλία κάθαρσης της Αστυνομίας από τους χρυσαυγίτικους πυρήνες, για να συλληφθούν και να παραπεμφθούν οι δολοφόνοι της γνωστής φασιστικής συμμορίας της Γκορυτσά Ασπροπύργου».\n"Ενδείξεις-Αποδείξεις": Δολοφονική επίθεση κατά μεταναστών στον Ασπρόπυργο από χρυσαυγίτες καταγγέλλει η ΚΕΕΡΦΑ (Photos, σκληρές εικόνες)


Νεκρό με εγκαύματα μεταφέρθηκε βρέφος στο Παίδων – Συνελήφθησαν μητέρα και γιαγιά - Πρώτη Καθημερινή Εφημερίδα\nΝεκρό μεταφέρθηκε στο νοσοκομείο Παίδων ένα βρέφος, ενός έτους, με την αστυνομία να προχωρά σε δύο συλλήψεις.\nΤο άτυχο κοριτσάκι, συνοδεία της γιαγιάς του, διακομίστηκε με το ΕΚΑΒ νεκρό στο νοσοκομείο Παίδων, ενώ λίγο μετά κατέφθασε στο νοσοκομείο και η μητέρα του.\nΌπως διαπιστώθηκε το βρέφος έφερε σοβαρά εγκαύματα στα πόδια. Σύμφωνα με όσα έγιναν γνωστά πριν από τρεις ημέρες η μητέρα του και η γιαγιά του πήγαν να το κάνουν μπάνιο με το νερό να είναι καυτό.\nΑυτό προκάλεσε τα εγκαύματα στο κοριτσάκι και μετά από τρία 24ωρα κατέληξε. Η πιθανότερη εκδοχή για τον θάνατό του είναι η ανακοπή καρδιάς.\nΠροηγούμενο άρθροΒουλή: Επίθεση χάκερ με στόχο τα email\nΕπόμενο άρθροΒιασμός στη Θεσσαλονίκη: Αποκλειστικό βίντεο ντοκουμέντο του MEGA από τη «σουίτα της φρίκης»


Artcore magazine :: Οι χίμαιρες της 14ης Φεβρουαρίου (In a Cinemanner of Speaking, Κινηματογράφος)\nΘα μπορούσα, με αφορμή τους εορτασμούς του Βαλεντίνου, να επιλέξω ταινίες που ασχολούνται με την ανάλαφρη διάσταση του να είσαι ερωτευμένος και έχουν εγγυημένα happyend. Προτιμώ όμως να αναφερθώ σε ταινίες με ήρωες που προδόθηκαν, που εξαπατήθηκαν, που έζησαν μια ζωή δυστυχίας ή οδηγήθηκαν στο τέλος τους παρασυρόμενοι από τη χίμαιρα του έρωτα. Πίσω από όλες αυτές τις ταινίες βρίσκεται συνήθως κάποιο σπουδαίο έργο της δυτικής λογοτεχνίας. Πιστεύω, ότι όσο σπουδαία και αν είναι η τέχνη του κινηματογράφου, υπάρχουν κάποιες περιπτώσεις, όπως αυτή της ερωτικής φενάκης, όταν δηλαδή οι κινηματογραφικοί ήρωες δεν θα ήταν τόσο μεστοί, τόσο μυθικοί, τόσο σκοτεινοί, αν δεν είχε προηγηθεί η αποκρυπτογράφησή τους, η καταγραφή του ψυχισμού, των σκέψεων και της οδύνης τους στα πλαίσια ενός λογοτεχνικού έργου. Ένα καλό παράδειγμα είναι το ελληνικό κινηματογραφικό φαινόμενο της χρονιάς, η «Μικρά Αγγλία» του Βούλγαρη, βασισμένο στο ομώνυμο μυθιστόρημα της Καρυστιάνη.\nΤο ρομάντζο «Η κυρία με τις καμέλιες» του Αλέξανδρου Δουμά Υιού, που ανάμεσα σε άλλα ενέπνευσε την όπερα “La Τraviata” και το μπαλέτο «Μαργαρίτα και Αρμάνδος», ενέπνευσε και την ταινία “Camille” με πρωταγωνίστρια την Greta Garbo στο ρόλο της εταίρας Marguerite Gautier. Η Marguerite ερωτεύεται τον Armand, γόνο της καλής κοινωνίας και ονειρεύεται να ξεκινήσει μια διαφορετική ζωή κοντά του. Όμως ο πατέρας του Armand και οι ηθικοί κώδικες της εποχής, της επιβάλλουν να θυσιάσει το όνειρό της για το καλό του αγαπημένου της. Εκείνος δεν καταλαβαίνει τη θυσία της πάρα μόνο στο τέλος, όταν επιστρέφει μετανιωμένος δίπλα της, καθώς εκείνη ξεψυχά.\nΛίγο πολύ, όλοι γνωρίζουμε την υπόθεση αυτής της θρυλικής ταινίας. Το 1942 η Καζαμπλάνκα είναι γεμάτη από κόσμο που διέφυγε από την Ευρώπη του Β’ Παγκοσμίου Πολέμου. Ο Ρικ, ιδιοκτήτης κλαμπ, συναντά εκεί την παντρεμένη Ίλσα με την οποία είχε ζήσει έναν μεγάλο έρωτα στο Παρίσι πριν την έναρξη του πολέμου. Εκείνη τον είχε εγκαταλείψει δίχως εξήγηση, αλλά τα αισθήματα που έχουν ο ένας για τον άλλον είναι ακόμη ισχυρά. Όμως, ο σύζυγος της Ίλσα είναι μέλος της γαλλικής αντίστασης που καταζητείται από τους Ναζί και πρέπει επειγόντως το ζεύγος να καταφύγει στην Αμερική. Ο Ρικ καλείται να επιλέξει ανάμεσα στο δικό του καλό και στην ευθύνη του απέναντι στην υπόθεση του πολέμου. Καταλαβαίνοντας πως ο έρωτας με την Ίλσα είναι καταδικασμένος και επιζητώντας παράλληλα δικαιοσύνη, ακόμα και αν αυτό είναι ενάντια στο δικό του συμφέρον, ο Ρικ επιλέγει την ευθύνη και όχι την επιθυμία. Ο Humphrey Bogart ως Ρικ λέει στην Ίλσα: «Γεννήθηκα όταν με φίλησες. Πέθανα, όταν με παράτησες. Έζησα για λίγες εβδομάδες, όσο με αγάπησες».\nΕμβληματική ταινία της Nouvelle Vague σε σενάριο της Margeurite Duras (Un barrage contrele Pacifique, L’ amant) για «τη φρίκη της λησμονιάς». Μια Γαλλίδα ηθοποιός (Εκείνη) βρίσκεται στη Χιροσίμα για τα γυρίσματα ενός ντοκιμαντέρ που σκοπό έχει να αποδώσει στην παγκόσμια μνήμη το τραύμα της πόλης μετά την πτώση της ατομικής βόμβας. Εκεί δημιουργεί δεσμό με έναν Ιάπωνα αρχιτέκτονα (Εκείνος) που κρατά μόλις ένα εικοσιτετράωρο αλλά λειτουργεί ως καταλύτης στην ψυχολογία της, ανακαλώντας στη μνήμη της τον πρώτο έρωτά της με έναν Γερμανό στρατιώτη στα χρόνια του πολέμου. Ο έρωτας αυτός διακόπηκε βίαια με τη δολοφονία του στρατιώτη και τη διαπόμπευσή της. Τα τραύματα όμως ξεχνιούνται, όπως Εκείνος κι Εκείνη θα ξεχάσουν ο ένας τον άλλο ανάμεσα στις άλλες τους ερωτικές περιπέτειες κι όπως εκείνη λέει στον νεκρό από χρόνια Γερμανό εραστή της «Απόψε σε απάτησα με ένα ξένο, του είπα την ιστορία μας, σε ξεχνώ και σε ξέχασα».\nH Katie και ο Hubbell γνωρίζονται από τα φοιτητικά τους χρόνια, όταν εκείνη ήταν μια μαχόμενη Εβραία μαρξίστρια κι εκείνος ένας όμορφος κι επιπόλαιος νεαρός από πλούσια οικογένεια. Ξανασυναντιούνται κατά τη διάρκεια του Β’ Παγκοσμίου Πολέμου και παντρεύονται παρά το γεγονός ότι πρεσβεύουν δύο τελείως αντίθετες απόψεις για τη ζωή. Όσο η καριέρα του Hubbell ως σεναριογράφου στο Hollywood εξελίσσεται και οι δυο τους μετακομίζουν στην Καλιφόρνια, η Katie συνειδητοποιεί την ματαιότητα της κοινής τους πορείας και τις αγεφύρωτες διαφορές όσον αφορά στη στάση τους απέναντι στη ζωή. Αγαπούν ο ένας τον άλλον, αλλά και οι δύο ξέρουν πως δεν υπάρχει καμία ελπίδα να συμβιώσουν αρμονικά μαζί. Η Katie αποφασίζει να εγκαταλείψει το γάμο αυτό μαζί με το αγέννητο παιδί τους.\n5. Sophie’s Choice (1982)\nΗ ταινία αποτελεί προσαρμογή στη μεγάλη οθόνη του ομώνυμου μυθιστορήματος του William Styron. Η Sophie ζει στη Νέα Υόρκη του 1947 με τον χαρισματικό αλλά διαταραγμένο επιστήμονα Nathan. Εκείνος την έσωσε από το θάνατο, όταν εξαντλημένη από τις κακουχίες του στρατοπέδου έφτασε στην Αμερική, γι’ αυτό κι εκείνη νιώθει πως του χρωστά ευγνωμοσύνη παρότι η συμπεριφορά του είναι βίαιη κάποιες φορές. To ζευγάρι αποκτά φιλικές σχέσεις με έναν νεαρό συγγραφέα που μετακομίζει στον κάτω όροφο της κατοικίας. Εκείνος αρχίζει να ερωτεύεται την Sophie, η οποία δείχνει να ανταποκρίνεται στα αισθήματά του. Όμως, η Σόφι πιστεύει πως δεν έχει το δικαίωμα να κάνει την εκλογή ανάμεσα στην ευτυχία και τη δυστυχία εξαιτίας μιας άλλης εκλογής που αναγκάστηκε να κάνει στο παρελθόν. Όταν ήταν στο Άουσβιτς αναγκάστηκε να επιλέξει ποιο από τα δύο παιδιά της θα γλιτώσει τον θάνατο. Πιστεύοντας πως δεν αξίζει την ευτυχία και πως δεν έχει ελπίδα για μια νέα αρχή διαλέγει να ακολουθήσει τον Nathan στην αυτοκτονία, αφήνοντας τον νεαρό συγγραφέα απαρηγόρητο.\nΗ ταινία είναι βασισμένη στα απομνημονεύματα της βαρόνης Κάρεν Μπλίξεν από τα χρόνια που έζησε στη φυτεία της, στην αποικιακή Αφρική. Τα γραπτά της ξεχειλίζουν από νοσταλγία για τη χώρα που αναγκάστηκε να εγκαταλείψει. Η ταινία αποτυπώνει την αγάπη της βαρόνης για την Αφρική μέσω της υπέροχης κινηματογράφησης των τοπίων, αλλά δίνει περισσότερο βάρος σε μία άλλη καταδικασμένη της αγάπη, αυτή για έναν Αμερικανό τυχοδιώκτη και κυνηγό άγριων θηρίων. Οι διαφορετικές αντιλήψεις τους για τη ζωή και την κοινωνία δε θα τους επιτρέψουν να μείνουν μαζί και το οριστικό τέλος θα έρθει, όταν το αεροπλάνο του συντρίβεται κάπου στην Αφρική.\n7. Νύφες (2004)\nΤο καλοκαίρι του 1922, το υπερωκεάνιο King Alexander μεταφέρει στην Αμερική, εκτός των άλλων επιβατών, 700 νύφες που προορίζονται να παντρευτούν πρόσωπα που δεν έχουν δει παρά μόνο σε φωτογραφίες. Μία από τις νύφες παίρνει στα χέρια της την μοίρα της και το σκάει με τον βαφτισιμιό του καπετάνιου. Μια άλλη νύφη, η Χάρω, μην αντέχοντας τη μοίρα της που την χώρισε από εκείνον που αγαπούσε και την οδηγεί να παντρευτεί κάποιον άγνωστο, πέφτει στη θάλασσα. Η Νίκη πηγαίνει στο Σικάγο για να παντρευτεί έναν άντρα στη θέση της αδερφής της που δεν άντεξε και γύρισε πίσω. Ένας Αμερικανός φωτογράφος δείχνει ενδιαφέρον για τις νύφες και έμπρακτη συμπόνοια για τα προβλήματά τους. Ο φωτογράφος και η Νίκη ερωτεύονται κι εκείνος την παρακαλεί να φύγει μαζί του. Όμως, όταν το πλοίο φτάνει στον προορισμό του, εκείνη αποφασίζει να θυσιάσει τη δική της ευτυχία για να μη ντροπιάσει την οικογένειά της και να μην καταστρέψει την τύχη των ανύπαντρων αδελφών της. Δίνουν το πρώτο και μοναδικό τους φιλί, γνωρίζοντας πως δεν θα ξαναειδωθούν ποτέ.\nΤο αριστουργηματικό μυθιστόρημα του Λέων Τολστόι έχει μεταφερθεί αρκετές φορές στον κινηματογράφο και τον ρόλο της Καρένινα έχουν υποδυθεί ηθοποιοί όπως η Greda Garbo, η Vivian Lee, η Sophie Marceau. Η νέα, ριζοσπαστική σκηνικά προσέγγιση του έργου είναι πολύ ενδιαφέρουσα και επιτυγχάνει να μεταφέρει τον στοχασμό του λογοτεχνικού έργου πάνω στον παράφορο έρωτα. Η Άννα, μια γυναίκα της υψηλής κοινωνίας παντρεμένη με τον Καρένιν, ερωτεύεται τον νεαρό Βρόνσκι και για χάρη του εγκαταλείπει σύζυγο και παιδί. Η κατακραυγή της πουριτανικής αριστοκρατίας, η κοινωνική απομόνωση, η στέρηση του παιδιού της, η άρνηση του Καρένιν να της δώσει διαζύγιο, η λιποψυχία του Βρόνσκι, φέρνουν την ηρωίδα σε ένα τραγικό αδιέξοδο με μόνη επιλογή τον θάνατο. Η Άννα λέει στον Βρόνσκι: «Πρέπει να πεθάνω, πριν αρχίσεις να με μισείς».\nΠορτογαλική ταινία γυρισμένη σε ασπρόμαυρο φιλμ, φόρος τιμής στο βουβό εξπρεσιονιστικό φιλμ του 1931 "Tabu, a story of the south seas". Τη δεκαετία του 1960 στην Αφρική, λίγο πριν το ξέσπασμα του Πορτογαλικού Αποικιακού Πολέμου, η παντρεμένη Aurora ερωτεύεται τον εξερευνητή Gian-Luca Ventura. Εκείνη οδηγείται μέχρι το έγκλημα για να προφυλάξει το μυστικό τους ενώ ο Ventura εγκαταλείπει εκείνη και την Αφρική. Το έγκλημα και ο καταδικασμένος έρωτάς της θα αποκαλυφθούν μόνο μετά τον θάνατό της.\nΗ νουβέλα του F. Scott Fitzgerald μεταφέρεται ακόμη μια φορά στο σινεμά, ως μια πολύβουη πολύχρωμη εξτραβαγκάντζα. Πίσω από την αστραφτερή επιφάνεια του πλούτου και των πάρτυ κρύβεται η μελαγχολική φιγούρα του υπέροχου Gatsby. Πιστός στον έρωτά του για μία γυναίκα που γνώρισε πριν χρόνια αλλά ήταν πολύ φτωχός για να την κερδίσει, ο Gatsby έφερε τα πάνω κάτω και υλοποίησε με φαντασμαγορικό τρόπο το αμερικανικό όνειρο για να γίνει αντάξιός της. Προσπαθεί να επαναφέρει το κοινό τους παρελθόν, όταν ήταν ερωτευμένοι και εκείνη δεν είχε ακόμη παντρευτεί κάποιον άλλον με τη διαφορά ότι ο Gatsby είναι αποφασισμένος να την κρατήσει για πάντα κοντά του αυτήν τη φορά. Ο Gatsby ποτέ δεν θα γίνει αντάξιός της. Αντιπροσωπεύει τη νέα τάξη πραγμάτων, το «νέο χρήμα» που οι ξιπασμένοι αριστοκράτες θα αντιμετωπίζουν πάντα με καχυποψία. Ο Gatsby είναι ένας συγκινητικός και τραγικός ήρωας που αντιπροσωπεύει με τον πιο δυνατό τρόπο την έννοια του θύματος της ερωτικής χίμαιρας. Μπορεί να παρασύρεται σε ύποπτες δραστηριότητες, αλλά τα αισθήματά του παραμένουν αδιάφθορα. Είναι αφελής γιατί πιστεύει στη δύναμη της πρώτης αγάπης και παιδαριώδης, αφού εντυπωσιάζεται από όσα «γυαλίζουν» και καλύπτει την αγαπημένη του με σωρούς μεταξωτών ρούχων για να της αποδείξει όσα πέτυχε. Μα περισσότερο από όλα, ο Gatsby είναι ένας αθεράπευτα ρομαντικός που προδώθηκε από τον ίδιο του τον εαυτό, αφού δεν κατάλαβε πως η γυναίκα για την οποία έκανε τα πάντα, δεν υπήρξε ποτέ ερωτευμένη μαζί του. Ήταν απλά μια μικρόψυχη, κενή, βαριεστημένη αριστοκράτισσα που ήθελε να πάρει μέσα από τον Gatsby την επιβεβαίωση που επιζητούσε, ενώ εκείνος οδηγήθηκε στον θάνατο. «Σκέφτηκα τον θαυμασμό του Γκάτσμπι όταν παρατηρούσε το πράσινο φως στην άκρη της αποβάθρας της Ντέιζι. Είχε έρθει από τόσο μακριά, και το όνειρό του φαινόταν τόσο κοντά, που ήταν σχεδόν αδύνατο να μην το αρπάξει. Δεν είχε καταλάβει όμως ότι βρισκόταν ήδη πίσω του».


ΡΟΝΑΛΝΤΙΝΙΟ - Σελίδα 2 από 3 - NewsIT\nΗ “τέχνη” δεν ξεχνιέται! Ο Ροναλντίνιο βρίσκεται σε φυλακή στην Παραγουάη, για τη γνωστή υπόθεση με το πλαστό διαβατήριο, οι παπαράτσι τον ακολουθούν -όσο μπορούν- και τα τελευταία πλάνα τον έδειξαν να παίζει μπάλα με συγκρατούμενους. Ο Ροναλντίνιο αγωνίστηκε σε παιχνίδι ποδοσφαίρου εντός των φυλακών στη Παραγουάη, με την ομάδα του να επικρατεί με σκορ ... Περισσότερα\nΑπίστευτη κίνηση από τον Μέσι! Πληρώνει τα χρέη του Ροναλντίνιο και τον βγάζει από τη φυλακή\nΟ Λιονέλ Μέσι ετοιμάζεται να κάνει μία σπάνια κίνηση αλτρουισμού αφού σύμφωνα με ισπανικά Μέσα φαίνεται πρόθυμος να ξεπληρώσει όλα τα χρέη του Ροναλντίνιο και να τον βγάλει από τη φυλακή όπου βρίσκεται στην Παραγουάη. Σανίδα σωτηρία στον Ροναλντίνιο ετοιμάζεται να προσφέρει ο Λιονέλ Μέσι. Σύμφωνα με την ισπανική εφημερίδα “AS”, ο ηγέτης της Μπαρτσελόνα ... Περισσότερα\nΗ πρώτη φωτογραφία του Ροναλντίνιο στη φυλακή! Χαμογελαστός και με παντόφλες\nΔεν τον πτοεί ούτε η φυλακή. Ο Ροναλντίνιο ελπίζει σε αποφυλάκιση και δεν χάνει το χαμόγελο του! Ο Ροναλντίνιο και ο αδερφός του, Ρομπέρτο Ασίς, παραμένουν υπό κράτηση σε μια ειδική πτέρυγα της φυλακής “Quadrilateral” στην Παραγουάη (τους συνέλαβαν με πλαστά διαβατήρια), αφού το δικαστήριο φοβήθηκε πως θα διαφύγουν από τη χώρα. Οι δικηγόροι των ... Περισσότερα\nΥπόθεση Ροναλντίνιο: Πολλαπλά αδικήματα λένε στην Παραγουάη! Έως και 6 μήνες στη φυλακή\nΝέες αποκαλύψεις “φωτιά” για την υπόθεση της σύλληψης του διάσημου παλαίμαχου ποδοσφαιριστή Ροναλντίνιο στην Παραγουάη, με τον εισαγγελέα να αναφέρει ότι ο Βραζιλιάνος δεν κατηγορείται μόνο για πλαστό διαβατήριο. Πιο συγκεκριμένα, ο Οσμάρ Λεγκάλ, υποστήριξε ότι υπάρχουν υποψίες και για άλλα αδικήματα του “Ρόνι” και του αδερφού του, για αυτό και κρατούνται προσωρινά, αφού υπάρχουν ... Περισσότερα\nΤην προφυλάκιση του Ροναλντίνιο αποφάσισε το δικαστήριο της Παραγουάης, που εκδίκασε την υπόθεση με το πλαστό διαβατήριο, με τον Βραζιλιάνο παλαίμαχο σούπερσταρ να συνεχίζει να βρίσκεται υπό κράτηση. Την παράταση κράτησης του Ροναλντίνιο και του αδελφού του, Ρομπέρτο Ασίς, αποφάσισε δικαστήριο της Παραγουάης, χαρακτηρίζοντας τον παλαίμαχο Βραζιλιάνο άσο ως ύποπτο φυγής. Ο άλλοτε σταρ της ... Περισσότερα\nΡοναλντίνιο: Παραδέχθηκε την ενοχή, έβγαλε selfie και έμεινε ελεύθερος\nΟ Ροναλντίνιο και ο αδερφός και ατζέντης του, Ρομπέρτο Ασίς, συνελήφθησαν κατά την άφιξή τους στην Ασουνσιόν της Παραγουάης και μετά από 8ωρη κατάθεση αφέθηκαν ελεύθεροι. Ο Ροναλντίνιο συνελήφθη στο αεροδρόμιο της Παραγουάης, αφού διαπιστώθηκε πως είχε στην κατοχή του -όπως και ο αδερφός του- πλαστό διαβατήριο. Να αναφέρουμε ότι οι αρχές της Βραζιλίας είχε ... Περισσότερα\nΣυνελήφθη ο Ροναλντίνιο στην Παραγουάη! pics\nΥπό κράτηση σε ξενοδοχείο της Παραγουάης, μαζί με τον αδερφό του, βρίσκεται ο παλαίμαχος “μάγος” του ποδοσφαίρου, Ροναλντίνιο. Ο Ροναλντίνιο συνελήφθη στην Παραγουάη με την κατηγορία ότι είχε στην κατοχή του πλαστό διαβατήριο, κάτι που έγινε αντιληπτό κατά την άφιξη του στην Ασουνσιόν! Σύμφωνα με την εφημερίδα, «La Nacion», όταν ο διάσημος Βραζιλιάνος και ο ... Περισσότερα\nΡοναλντίνιο: “Ο Μέσι είναι ο κορυφαίος της γενιάς του αλλά όχι όλων των εποχών!”\nΟ πρώην σούπερσταρ της Μπαρτσελόνα, Ροναλντίνιο, παραχώρησε δηλώσεις στην ισπανική εφημερίδα "Marca" όπου στάθηκε στο στην 6η Χρυσή Μπάλα του Λίονελ Μέσι, την οποία κέρδισε πανάξια, όπως είπε, αλλά αυτό δεν τον κάνει τον καλύτερο παίκτη όλων των εποχών, σύμφωνα με τον Βραζιλιάνο.\n“Πνίγουν” τα χρέη τον Ροναλντίνιο! Απαγόρευση εξόδου από τη χώρα στον Βραζιλιάνο\nΜεγάλα προβλήματα για τον Ροναλντίνιο με τα Μέσα της χώρας του να υποστηρίζουν ότι τα χρέη του ξεπερνούν τα 8 εκατ, ευρώ, με αποτέλεσμα η αστυνομία να έχει κατάσχει 57 ακίνητα του Βραζιλιάνου, στον οποίο έχει τεθεί και απαγόρευση εξόδου από τη χώρα.\nΡοναλντίνιο: “Καυτές” αποκαλύψεις για τις δύο… γυναίκες του!\nΗ μητέρα της μίας εκ των... δύο συντρόφων του Ροναλντίνιο αποκάλυψε "καυτές" λεπτομέρειες για την ταραχώδη ζωή του άλλοτε μάγου της Μπαρτσελόνα και της Εθνικής Βραζιλίας.\nΜε Ροναλντίνιο στις εκλογές! “Ψηφίστε τον είναι η καλύτερη επιλογή” – video\nΣυζεί με δύο γυναίκες ο Ροναλντίνιο! Η… διαφορετική ζωή του Βραζιλιάνου – video\nΟ Ροναλντίνιο θεωρείται από πολλούς, ο κορυφαίος ποδοσφαιριστής όλων των εποχών και στη Βραζιλία "λατρεύεται" ως θεός, όμως η εξωγηπεδική ζωή του, ήταν πάντα... λιγότερο συνηθισμένη.\nΟ Ροναλντίνιο πάτησε χορτάρι και “ζωγράφισε” ξανά! – video\nΟ Ροναλντίνιο πήρε μέρος σε αγώνα για φιλανθρωπικό σκοπό που πραγματοποιήθηκε στη Φρανκφούρτη. Με 5-4 επικράτησε η παρέα του "Ρόνι" των All Stars της Αϊντραχτ Φρανφούρτης.\nΠροσεύχεται και ο Ροναλντίνιο! “Πονάω για την Ελλάδα – Κουράγιο αδέρφια μου” [pic]\nΟ άλλοτε κορυφαίος παίκτης του κόσμου, Ροναλντίνιο, έχει στενές σχέσεις με την Ελλάδα και το απέδειξε με ένα συγκινητικό μήνυμα στα Ελληνικά, το οποίο και έγραψε κάτω από μία φωτογραφία που τον δείχνει να προσεύχεται μπροστά στην ελληνική σημαία.\nΠαντρεύεται δύο γυναίκες ο Ροναλντίνιο! [pic]\nΟ Ροναλντίνιο αναμένεται σε λίγους μήνες να τραβήξει και πάλι όλα τα φώτα της δημοσιότητας πάνω του. Όχι δεν πρόκειται να επιστρέψει στους αγωνιστικούς χώρους, απλά... θα παντρευτεί με δύο γυναίκες!\nΑκόμα… μαγεύουν! “Ζωγραφιές” από Ροναλντίνιο και Ριβάλντο [vids]\nΟι «θρύλοι» της Μπαρτσελόνα… αντάμωσαν με τους αντίστοιχους της Μάντσεστερ Γιουνάιτεντ, εκεί όπου συνεργάστηκαν οι παλιοί "μάγοι" της εθνικής Βραζιλίας, Ροναλντίνιο και Ριβάλντο\nΡοναλντίνιο: “Δεν είχα ποτέ πρόταση από ελληνική ομάδα”\n"Δεν είχα δεχθεί ποτέ πρόταση στην καριέρα μου από ελληνική ομάδα", δήλωσε ο Ροναλντίνιο, ο οποίος βρέθηκε τις τελευταίες μέρες στη χώρα μας.\nΤα “έσπασε” στον Ρέμο ο Ροναλντίνιο! [vid]\nΟ Ροναλντίνιο δεν έχει κρύψει στο παρελθόν την αγάπη του για την Ελλάδα, αλλά και την ιδιαίτερη αδυναμία που έχει στα μπουζούκια.\nΤο είδαμε κι αυτό! Alley-hoop κάρφωμα με υπογραφή Ροναλντίνιο [vid]\nΟ Ροναλντίνιο βρίσκεται στη Νέα Ορλεάνη, προκειμένου να παρακολουθήσει από κοντά το All Star Game του NBA, με τον Βραζιλιάνο "μάγο" να δίνει ποδοσφαιρική... γεύση στη γιορτή του κορυφαίου πρωταθλήματος μπάσκετ στον κόσμο.


Πετράκης: «Δεν σχολιάζω όσα είπε ο κ. Λουτσέσκου - Ο καθένας κρίνεται» | Filathlos.gr | Το Εγκυρότερο Αθλητικό Blog!\nΠετράκης: «Δεν σχολιάζω όσα είπε ο κ. Λουτσέσκου - Ο καθένας κρίνεται»\nΑπαντήσεις στο «κατηγορώ» του Ραζβάν Λουτσέσκου, έδωσε μετά το τέλος του ματς του ΠΑΟΚ με τον ΠΑΣ Γιάννινα, ο Γιάννης Πετράκης.\nΟ Κρητικός τεχνικός τόνισε ότι δεν ζήτησε από τους παίκτες του να κάνουν καθυστέρηση, ενώ απέφυγε να σχολιάσει τις δηλώσεις του Ρουμάνου τεχνικού του ΠΑΟΚ.\nΑναλυτικά όσα δήλωσε ο Γιάννης Πετράκης:\nΔεν θυμάμαι πόσες φορές συνέβη αυτό. Εμείς σεβόμαστε τον ΠΑΟΚ, είναι μία ομάδα με πολύ κόσμο. Υπάρχει τεράστιος σεβασμός. Είναι έξω από τη δική μου φιλοσοφία όλο αυτό. Ο καθένας κρίνεται από αυτά που λέει κι από αυτά που κάνει. Δεν θέλω να σχολιάσω όσα είπε ο Ραζβάν Λουτσέσκου. Ο καθένας κρίνεται...».


*The Wrong Guy in The Right Pl@ce*: 12/2007\nΟ κολλητός μου μπαίνει στο μπλε ταξί. Ο οδηγός γύρω στα σαράντα, νορμάλ φάτσα. Χτυπάει το κινητό του φίλου μου.\nΚολλητός: Έλα, ναι, πρέπει τώρα να υπογραφεί η συμφωνία, εγώ θα λείπω Κίνα το Γενάρη, να πάει ο συνάδελφος οπωσδήποτε Νότια Αφρική, θα είναι οι ίδιοι όροι που βάλαμε στον Καναδά. Τα λέμε.\nΤαξιτζής: Συγγνώμη ρε φιλάρα κιόλας, αλλά σε άκουσα να μιλάς στο κινητό και ήθελα να σε ρωτήσω κάτι.\nΤαξιτζής: Άκουγα που μιλούσες για όλες αυτές τις χώρες, έχεις πάει εσύ σε αυτές;\nΚολλητός: Λόγω δουλειάς, ναι.\nΤαξιτζής: Αφού είσαι τόσο ταξιδεμένος, θα μπορείς να απαντήσεις σε μια απορία που έχω χρόνια τώρα. Ποια χώρα έχει τις καλύτερες πουτάνες;\nΚολλητός: Τι να σας πω… θέλετε επιδόσεις σε κάποιο συγκεκριμένο τομέα;\nΤαξιτζής: Ναι. Που μπορώ να βρω μια καλή βυζομαλακία;\nΕίμαστε μετά από πολύ καιρό όλη η οικογένεια μαζεμένη στο τραπέζι. Μαμά, μπαμπάς, αδερφός. Η μάνα ψυλλιάζεται για μένα ότι μετέχω γαλλικής παιδείας, το ξέρει δηλαδή, απλά το παίζει αδιαφόρου. Επειδή όμως κάθε αναφορά σε γκέι θέματα είναι ριψοκίνδυνη, γιατί δεν ξέρεις που θα καταλήξει, προσέχουμε με τον αδερφό μου να αποφεύγουμε τέτοια ζητήματα.\nΕγώ: Πήγα και Ναύπλιο πριν κανένα μήνα, ήταν πολύ ωραίο.\nΜητέρα: Είχαμε πάει και παλιότερα, όταν ήσουν μωρό, δεν το θυμόσουν;\nΕγώ: Καλά ρε μάνα που να το θυμάμαι, πόσο ήμουν όταν πήγαμε;\nΜητέρα: Στα τέσσερα.\nΑδερφός: Για αυτό δεν το θυμόταν. Επειδή ήταν στα τέσσερα.\nKylie will be coming to Athens in 2008!\nOn sale 19/12/07 at 10am UK time\nΑν δε με πιστεύεις...\nΠαρόλο που το ποπ στοιχείο είναι έντονο, υποβόσκει πάντα και μια ροκ πλευρά. Άσε που ροκ και wrong ταιριάζουν πιο πολύ.\nMarlies - When Loving You is Wrong\nHenchman - Right or Wrong\nκαι ο ίδιος ο Mr. wrong αυτοπροσώπως!\nLiv Tyler - God, That's Good! Η πολύ πολύ αγαπημένη Λιβ έχει παίξει και σε μερικές αποτυχίες, μια από αυτές είναι το Jersey girl. Λογικό να ήταν αποτυχία, αφού πρωταγωνιστεί αυτό το τέρας υποκριτικής Μπεν Άφλεκ. Η Λιβ λοιπόν υποδύεται μια φίλη του που παίρνει μέρος μαζί με την κόρη του σε μια μιούζικαλ μεταφορά του Sweeney Todd, που όπως πρέπει να θυμάσαι περιμένουμε πως και πως. H φωνή της στην αρχή μου θυμίζει Τζένη Καρέζη - είναι δυνατόν;\nPaul Oakenfold feat. Brittany Murphy - Faster Kill Pussycat Δεν είχα δώσει ποτέ σημασία στη Μπρίτανι μέχρι που άκουσα αυτό το τραγούδι.Τότε παρατήρησα τη βραχνάδα και το νάζι στη φωνή. Το γεγονός ότι και τραγουδάει καλά, την κάνει ιδανική για μιούζικαλ. Δεν είναι τυχαίο το ότι ο κύριος Oakenfold την επέλεξε για να τον συνοδεύσει σε αυτή τη σούπερ χορευτική και ανεβαστική αναφορά στην καλτ ταινία του 1965 Faster, Pussycat! Kill! Kill!\nHayden Panettiere - I Still Believe Από όλους τους Heroes αυτή είναι η αδυναμία μου. Το ήξερες ότι είχε πει και ένα τραγουδάκι για το σάουντρακ της Σταχτοπούτας 3; Βέβαια! Άντε βρε, και στην Κοκκινοσκουφίτσα το 5!\nGwyneth Paltrow - Bette Davis Eyes To Duets απέτυχε παταγωδώς. Τι κρίμα θα μου πεις. Παραλίγο θα έπαιζε και ο Μπραντ Πιτ, ευτυχώς χώρισε με την Γκουίνεθ και αποφάσισε να μην συμμετέχει ούτε στην ταινία. Δεν την πολυχωνεύω, τη βρίσκω τρομερά υπερεκτιμημένη, είναι δυνατόν να βαφτίσεις το παιδί σου Μήλο, αλλά άκου πως λέει το τραγουδάκι.\nBette Midler - Wind Beneath My Wings Όταν φτάνω σε αυτό το σημείο στο Beaches έχω ήδη πλαντάξει, οπότε δεν έχω δει ποτέ τη συνέχεια. Το τραγούδι θεωρείται το σήμα κατατεθέν της αγαπημένης Μπέτι και μια έρευνα στην Αγγλία έδειξε πως είναι το πιο πολυπαιγμένο τραγούδι σε κηδείες. Επίσης είναι στη θέση νούμερο 269 στη λίστα με τα Songs of the Century.\nWas (Not Was) feat. Kim Basinger - Shake Your Head Εκκεντρικό ποπ συγκρότημα της δεκαετίας του '80 αποφασίζει να δανειστεί τη φωνή μιας ηθοποιού που μόνο τραγούδι δεν είχε πει ως τότε. Το έκανε και αυτό. Έφτασε στο νούμερο 4 στο UK και δεν ξανακούσαμε νέα τους ποτέ.\nMeryl Streep - Me Η απόλυτη Μέριλ υποδύεται στο Death becomes her την Madeline Ashton, λαμπερή ηθοποιό του Μπρόντγουεϊ που κλέβει τον άντρα της Γκόλντι Χόουν. Η ταινία αρχίζει με το τραγούδι που ερμηνεύει η Madeline στο έργο που πρωταγωνιστεί Songbird και είναι διασκευή του θεατρικού έργου του Τένεσι Ουίλιαμς Το Γλυκό Πουλί της Νιότης.\nΒλέποντας το Beauty and the Beast τις προάλλες δεν μπόρεσα να μη φέρω στο μυαλό μου το άλλο μιούζικαλ της Disney που παρακολούθησα πριν 3 μήνες στο Λονδίνο.\nΤο στόρι του Lion King είναι σχετικά απλοϊκό. Ο κακός θείος του Σίμπα έχει σκοτώσει το βασιλιά της χώρας και ο μικρός πρέπει να ανδρωθεί για πάρει πίσω το θρόνο που του ανήκει. Σιγά μην πάω να το δω, έχω δει και την ταινία με το ανηψάκι μου θα πεις.\nΕδώ έρχομαι εγώ να σου τραβήξω το αυτί και να σε μαλώσω λέγοντας Μέγα λάθος!\nΠρώτον γιατί το Facebook μου είπε ότι αν ήμουν ήρωας του Ντίσνεϊ θα ήμουν ο Σίμπα γιατί είμαι νέος και όμορφος σαν και αυτόν.\nΔεύτερον, η παράσταση είναι μία από τις ωραιότερες εμπειρίες που είχα ποτέ – και πίστεψε με, είχα πολλές και κάθε είδους (ουουουου, τα πιθηκάκια από το Θέμο είναι αυτά, για όποιον δεν κατάλαβε)\nΞεκινάω με τις φωνές των ηθοποιών. Αν άκουγε η Χρύσπα πως τραγουδούσε η τελευταία κομπάρσα θα έσκιζε την κιλότα της. Η ιστορία διαδραματίζεται στην Αφρική οπότε είχαν την ευκαιρία πολλές χοντρές μαύρες να μας επιδείξουν τις φωνητικές τους ικανότητες, που όπως ξέρεις είναι το καλύτερο μου. Μπροστά μου παρέλασαν τίγρεις, ζέβρες, καμηλοπαρδάλεις και ότι άλλο εξωτικό σκέφτεσαι. Όλα ήταν μαριονέτες φτιαγμένες από την κυρία Julie Taymor η οποία έκανε εκπληκτική δουλειά, αν σου λέει κάτι κέρδισε και ένα Τόνι για αυτή. Οι γαζέλες ήταν μια τεράστια ξύλινη κατασκευή που φορούσε ο χορευτής στα δυο του χέρια και είχε πάνω σκαλισμένες 3 ζώα τα οποία καθώς ο χορευτής κουνούσε τα χέρια του φαίνονταν σαν να καλπάζουν.\nΟ χορός των γυναικών όταν θρηνούν το νεκρό βασιλιά είναι εξίσου εντυπωσιακός. Οι λιονταρίνες φοράνε μάσκες όχι μπροστά στο πρόσωπο τους, αλλά πάνω από αυτό. Όταν φέρνουν τα άσχημα νέα, πετάγονται από τα μάτια τους χάρτινες ροδέλες για να δείξουν το κλάμα. Εννοείται ότι οι κούκλες παίζανε καλύτερα από τη Ματσούκα στο El Greco. Ευφυέστατες συλλήψεις, εξαιρετικά πραγματοποιημένες.\nΟ κακός θείος έχει μια τρομερή μάσκα, η οποία διαθέτει ένα μηχανισμό και μιμείται άριστα στο λαιμό την κίνηση που κάνουν τα αιλουροειδή.\nΦυσικά σκάσαμε περίπου 60 έουρος για να καθίσουμε τέρμα θεού, συγκεκριμένα εδώ,\nβ' εξώστη, από τον οποίο περιέργως είχαμε καλή οπτική. Πιστεύω πως αν ένα μικρό παιδί παρακολουθήσει την παράσταση, θα χαζέψει. Αντίθετα, στο Beauty and the Beast, μου έλειψε αυτή η μαγεία, το να μην μπορείς να ξεκολλήσεις τα μάτια σου από τη σκηνή, γιατί δεν ξέρεις τι θα χάσεις. Mία απίστευτη παραγωγή την οποία θα ζήλευε και η Ντενίση.\nΚαταλήγω: Lion King – Beauty 1 - 0\nΥΓ.1 Όπως μάντεψες αυτή η μαύρη που φαίνεται σε κάθε φωτογραφία, η αφηγήτρια που μιλάει μόνο αφρικάνικα, ήταν η αδυναμία μου!\nΥΓ.2 Αν δεν έχεις ακούσεις το σάουντρακ του Lion King και θέλεις να πάρεις μια ιδέα, δεν έχεις παρά να πας μέχρι τον αγαπημένο φίλο και γείτονα Neverlandean και είναι δικό σου.


Βόμβα με ηχητικά ντοκουμέντα της Νανάς Καραγιάννη: «Θα καεί πολύς κόσμος…» | Gegonota\nΒόμβα με ηχητικά ντοκουμέντα της Νανάς Καραγιάννη: «Θα καεί πολύς κόσμος…»\nΕδώ και λίγες ώρες κυκλοφορεί πολύ έντονα ανάμεσα σε πραγματικούς φίλους της παρουσιάστριας μια πληροφορία που με ξάφνιασε. Αφού μίλησα μ...\nΕδώ και λίγες ώρες κυκλοφορεί πολύ έντονα ανάμεσα σε πραγματικούς φίλους της παρουσιάστριας μια πληροφορία που με ξάφνιασε. Αφού μίλησα με τις δυο πολύ κοντινές φίλες της, πληροφορήθηκα πώς για μεγάλο διάστημα η Νανά ηχογραφούσε τον εαυτό της. Είναι προφανές ότι η επιδεξιότητά της και η άνεση να μιλάει την βοήθησε στο να περιγράφει στιγμές απο τη ζωή της.\nΣύμφωνα με τις ίδιες πηγές τα ντοκουμέντα αυτά τα έχει στα χέρια της μια πολύ κοντινή φίλη της και είναι πιθανό κάποια στιγμή να τα βγάλει στο φως. Προφανώς μετά από εντολή της ίδιας της παρουσιάστριας.\nΔεν γνωρίζω αυτή τη στιγμή που γράφω αυτές τις γραμμές τι λένε τα ηχητικά ντοκουμέντα. Αν όμως η Νανά μπήκε όντως στη διαδικασία να γράψει αυτά που έχει ζήσει και βγουν προς τα έξω…πιστέψτε με θα καεί πολύς κόσμος που την “έγδαρε” με την συμπεριφορά του…\nGegonota: Βόμβα με ηχητικά ντοκουμέντα της Νανάς Καραγιάννη: «Θα καεί πολύς κόσμος…»


Ειδικοί στην HuffPost US: Γιατί είναι καλύτερο το ελληνικό γιαούρτι - Νέα Πτολεμαΐδας\nHome > Newsroom > Ειδικοί στην HuffPost US: Γιατί είναι καλύτερο το ελληνικό γιαούρτι\nΕχει συμβεί ποτέ να φάμε απλό γιαούρτι και να σκεφτούμε ότι η γεύση του είναι σκέτη θλίψη; Αυτό συμβαίνει πιθανώς επειδή ήταν της ποικιλίας χαμηλών λιπαρών - ή χειρότερα, χωρίς λιπαρά. Γεγονός είναι ότι το απλό γιαούρτι φτιαγμένο με πλήρες γάλα έχει καλύτερη γεύση. Έχει μια πιο πλούσια αίσθηση στο στόμα και ένα κρεμώδες σώμα που είναι πολύ πιο ευχάριστο στο κουτάλι.\nΌχι μόνο αυτό, έχει (και) διατροφικά πλεονεκτήματα σε σχέση με το γιαούρτι με χαμηλά λιπαρά.\nΌταν πρόκειται για απλό (χωρίς ενισχυτικά γεύσης) γιαούρτι, είναι σημαντικό να γνωρίζουμε τις (εξής) κύριες παραλλαγές:\nΓιαούρτι αμερικάνικου τύπου απλού γάλακτος, κατασκευασμένο από μάρκες όπως το Stonyfield, το οποίο έχει περίπου 120 θερμίδες και 6 γραμμάρια πρωτεΐνης ανά 3/4 φλιτζανιού.\nΕλληνικό γιαούρτι πλήρους γάλακτος, επίσης γνωστό ως στραγγισμένο γιαούρτι, κατασκευασμένο από την Φάγε και Chobani, το οποίο έχει συνήθως 160 θερμίδες ανά 3/4 φλιτζανιού και πρωτεΐνη 15 γραμμαρίων.\nΥπάρχει επίσης και το ισλανδικό γιαούρτι, γνωστό ως skyr, που μοιάζει περισσότερο με τυρί γάλακτος, αλλά τρώγεται με τον ίδιο τρόπο όπως το γιαούρτι. Έχει υψηλή περιεκτικότητα σε πρωτεΐνες και χαμηλή σε ζάχαρη, αλλά τείνει να έχει πιο ομαλή γεύση από τα ξαδέρφια του. Θα βρούμε περίπου 170 θερμίδες και 18 γραμμάρια πρωτεΐνης ανά 2/3- φλυτζανιού πλήρες γάλατος skyr.\nΟι ειδικοί που μίλησαν στην HuffPost ανέφεραν ότι συνήθως προτιμούν τις ελληνικές και skyr παραλλαγές του γιαουρτιού επειδή είναι υψηλότερες σε πρωτεΐνες.\nΑκολουθούν οι λόγοι για τους οποίους πρέπει να τρώμε πλήρες γιαούρτι σύμφωνα με τους ειδικούς.\n1. Το πλήρες γιαούρτι τείνει να έχει λιγότερη ζάχαρη\nΤα λιπαρά δεν ήταν ο εχθρός της αμερικανικής δίαιτας μέχρι το 1977. Περίπου τότε, η κυβέρνηση άρχισε να προωθεί δίαιτες χαμηλών λιπαρών, με αποτέλεσμα τη μαζική παραγωγή προϊόντων χαμηλών λιπαρών τη δεκαετία του 1980. Ο λόγος για αυτήν την αντι-λιπαρή τρέλα ήταν η πεποίθηση ότι τα κορεσμένα λίπη συνδέονταν άμεσα με καρδιακές παθήσεις. Αλλά νεότερη έρευνα έδειξε ότι αυτό δεν ισχύει απαραίτητα.\n«Οι άνθρωποι φοβούνται συχνά το πλήρες γιαούρτι για την περιεκτικότητα σε κορεσμένα λιπαρά και τον κίνδυνο αύξησης των επιπέδων χοληστερόλης LDL», εξηγεί στην HuffPost η Ραχάφ Αλ Μποχί, εγγεγραμμένη διαιτολόγος και ιδιοκτήτρια της Olive Tree Nutrition. «Ωστόσο, η έρευνα σε αυτόν τον τομέα είναι ασαφής και εξελίσσεται, με ένα σύνολο στοιχείων που υποδηλώνουν μια προστατευτική επίδραση των γαλακτοκομικών προϊόντων με πλήρη λιπαρά ως προς την καρδιαγγειακή νόσο και τον κίνδυνο διαβήτη».\nΜερικές φορές, τα γιαούρτια με χαμηλότερα λιπαρά έχουν υψηλότερη περιεκτικότητα σε ζάχαρη για να καλύψουν τη γεύση με χαμηλά λιπαρά, γεγονός που αφήνει στους καταναλωτές την αίσθηση της μη ικανοποίησης (κι αυτό μπορεί να έχει ως αποτέλεσμα να προσθέσουν ακόμη περισσότερη ζάχαρη), προσθέτει.\n2. Το πλήρες γιαούρτι είναι λιγότερο πιθανό να αυξήσει το σάκχαρο στο αίμα\nΌταν τρώμε απλό πλήρες γιαούρτι αντί για ποικιλίες που περιέχουν περισσότερη ζάχαρη, όπως γιαούρτι με γεύση φρούτων, είναι λιγότερο πιθανό να εμφανίσουμε μια αύξηση στο σάκχαρο του αίματος. «Αν καταναλώσουμε γιαούρτι με γεύσεις (αυτό) μπορεί να αυξήσει περισσότερο το σάκχαρο στο αίμα μας, κάτι που οδηγεί σε μεγαλύτερη ”συντριβή” αργότερα», δηλώνει η Λώρην Σάρπε, εγγεγραμμένη διαιτολόγος με έδρα τη Φιλαδέλφεια. Το γιαούρτι βατόμουρου Chobani, για παράδειγμα, έχει 9 γραμμάρια προστιθέμενης ζάχαρης (συνολικά 13), σε σύγκριση με περίπου 4 συνολικά γραμμάρια ζάχαρης του απλού γιαουρτιού της ίδιας εταιρείας.\nΌταν δοκιμάζουμε «συντριβή» μετά από αύξηση του σακχάρου στο αίμα, το πιο πιθανό είναι να έχουμε επιθυμία να αρπάξουμε το πιο κοντινό σνακ. Αντί να καταναλώσουμε γιαούρτι με διάφορες γεύσεις, ας σκεφτούμε να ραντίσουμε με μέλι ή με μερικά φρέσκα φρούτα το απλό γιαούρτι.\nΕίναι σημαντικό να σημειωθεί, ωστόσο, ότι ακόμη και το απλό πλήρες γιαούρτι περιέχει ζάχαρη. «Θα πάρουμε ακόμα 12 γραμμάρια λακτόζης που απαντώνται στη φύση από ένα φλιτζάνι γάλα, ανεξάρτητα από το αν πρόκειται για ένα φλιτζάνι γάλα από αγρόκτημα, ένα φλιτζάνι γιαούρτι, ή ένα φλιτζάνι (άλλου τύπου) γάλα», δηλώνει η Τζάκλιν Λόντον, επικεφαλής διατροφής και ευεξίας του WW. Μπορεί να μην έχουμε συνολικά λιγότερα συνολικά γραμμάρια ζάχαρης, αλλά θα λάβουμε χαμηλότερο ποσοστό, το οποίο θα μας βοηθήσει να αισθανόμαστε γεμάτοι, επειδή το σώμα μας χρειάζεται περισσότερο χρόνο για να αφομοιώσει, να απορροφήσει και να μεταβολίσει την ζάχαρη που παίρνουμε από φάρμα γαλακτοπαραγωγής, δηλώνει η ίδια.\n3. Το πλήρες γιαούρτι θα περιορίσει την όρεξή μας για περισσότερο χρόνο\nΈνα άλλο πλεονέκτημα της κατανάλωσης πλήρους γιαουρτιού είναι ότι είναι πιο πιθανό να αισθανόμαστε γεμάτοι για περισσότερο από ότι αν τρώμε γιαούρτι με χαμηλά λιπαρά ή χωρίς λιπαρά. «Ένα φλιτζάνι απλό ελληνικό γιαούρτι μπορεί να μας δώσει έως 20 γραμμάρια πρωτεΐνης ανά μερίδα... Έτσι θα λάβουμε πολλά από αυτά τα οφέλη από την ίδια την πρωτεΐνη, όχι απαραίτητα μόνο από το γεγονός ότι ο συνδυασμός αυτών των δύο (λίπος και πρωτεΐνη) μαζί μπορεί να μας βοηθήσει να αισθανθούμε πιο γεμάτοι για περισσότερο χρονικό διάστημα», λέει η Λόντον.\nΘα νιώσουμε επίσης πιο ικανοποιημένοι. Η Σάρπε εξηγεί ότι οτιδήποτε μπορεί να μας κάνει να αισθανόμαστε γεμάτοι - για παράδειγμα, ένα μπολ με σπανάκι - αλλά για κάτι που να έχει μεγαλύτερη ισχύ, πρέπει να (καταναλώσουμε) κάτι διατροφικά περισσότερο πλήρες. «Όταν καταναλώνουμε πλήρες γιαούρτι, σίγουρα υπάρχει άφθονος αυτός ο παράγοντας ικανοποίησης, έτσι ώστε να μην συνεχίζουμε να σκεφτόμαστε για το φαγητό όλη την ώρα γιατί απλά αισθανόμαστε προφανώς γεμάτοι από το λίπος και την πρωτεΐνη που υπάρχει στο γιαούρτι, αλλά επίσης αισθανόμαστε ικανοποιημένοι», λέει η Σάρπε.\n4. Είναι περισσότερο γευστικό, κι αυτό μετράει!\nΌπως διαπίστωσε ένας ερευνητής στο Πανεπιστήμιο του Στάνφορντ, μπορεί να είναι ευκολότερο να κάνουμε θρεπτικές επιλογές φαγητού όταν τρώμε ό, τι έχει νόστιμη γεύση. «Το πλήρες γιαούρτι με είναι πλούσιο, νόστιμο, πολύπλευρο και θρεπτικό», δηλώνει η Αλ Μποχί.\nΔιατροφικά, το γιαούρτι που παρασκευάζεται με πλήρες γάλα δεν διαφέρει πολύ από το απλό γιαούρτι με χαμηλά λιπαρά ή (μ′ αυτό) χωρίς λιπαρά. Έχουν περίπου την ίδια ποσότητα πρωτεΐνης και προβιοτικών. Ωστόσο, η περιεκτικότητα σε λιπαρά στο πλήρες γιαούρτι κάνει την εμπειρία φαγητού να μεταβεί από το «πεσμένο» στο »καταπληκτικό», κάτι που μπορεί να κάνει λιγότερο πιθανό να αναζητήσουμε αργότερα πρόχειρο φαγητό.\nΤο πλήρες γιαούρτι είναι επίσης ένα εξαιρετικό συστατικό για χρήση σε συνταγές όταν αναζητάμε πρόσθετη κρεμώδη δράση με συμμετοχή πρωτεΐνης. Ας το χρησιμοποιήσουμε στην θέση του γάλατος όταν φτιάχνουμε μακαρόνια με τυριά ή ας το χρησιμοποιήσουμε ως υποκατάστατο της κρέμας γάλακτος..\nΓια χρόνια κατηγορούσαμε τους υδατάνθρακες όταν παίρναμε βάρος - μήπως όμως κάναμε λάθος;


Δημιούργημα μιας ομάδας ανθρώπων με περισσότερα από 25 χρόνια εμπειρίας στην αγορά του DIY & HomeImprovement, η Vector Brands δραστηριοποιείται στην προμήθεια χρωματοπωλείων, μεγάλων retail αλυσίδων ιδιοκατασκευών και σούπερ μάρκετ. Στην Vector Brands πιστεύουμε ότι το DIY είναι τρόπος ζωής. Όλες οι εταιρείες που εκπροσωπούμε είναι ηγέτιδες στον χώρο τους και τα brands που περιλαμβάνονται στο portfolio της εταιρίας αποτελούν εγγύηση για τους πελάτες μας και κατ’ επέκταση τον τελικό καταναλωτή. Έχοντας εξασφαλίσει ένα εντυπωσιακό portfolio προϊόντων και συνεργασίες με τους μεγαλύτερους και γνωστότερους ευρωπαϊκούς Οίκους όπως: WD-40, Masterlock, Hpx, Quilosa, Fixomoll, Fiskars, Hozelock, Suki, Rasch, Wenko, FN, Mellerud, Armorall, STP, Turtlewax και άλλους, που ανταποκρίνονται στην τελευταία εξέλιξη της τεχνολογίας φέρνει ένα νέο, ολόφρεσκο πνεύμα B2B και B2C συνεργασίας. Θέλουμε να εξελίξουμε το DIY σε μια ευχάριστη απασχόληση για τον ιδιώτη και παράλληλα να είμαστε η επιλογή για τον έμπειρο επαγγελματία που δεν του φτάνει να κλείνει απλά την τρύπα. Γι αυτό και τα προϊόντα μας βρίσκονται πάντα μέσα στις εργαλειοθήκες των καλύτερων στο είδος τους.\nΣτην Vector Brand δημιουργούμε Αξία!\nΘέλουμε να συμμετέχουμε σε τέτοιου είδους πρωτοβουλίες, ειδικά όταν πρόκειται για μη κερδοσκοπικούς οργανισμούς. Μας αρέσει να δικτυωνόμαστε και να ανταλλάσσουμε απόψεις με τον υπόλοιπο επιχειρηματικό κόσμο. Θεωρούμε την εξυπηρέτηση πελατών ύψιστο αγαθό σε μια εταιρεία.\nΔεν μπορούμε να το αξιολογήσουμε, καθώς δεν το είχαμε παρακολουθήσει στενά μέχρι σήμερα. Προσδοκούμε να δικτυωθούμε, να εκπαιδευτούμε και να εκπαιδεύσουμε!\nΈχουμε τον άνθρωπο στο επίκεντρο των ενεργειών μας. Καθρεφτιζόμαστε μέσα από τους πελάτες μας. Επομένως, όσο καλύτερα εξυπηρετούμε τους πελάτες και συνεργάτες μας, τόσο δημιουργούμε αξία σε αυτούς και στην ίδια μας την εταιρεία.\nΘέτιδος 12 & Α. Παπανδρέου


ΣΥΝΕΡΓΕΙΑ ΤΗΣ ENERGEAN OIL & GAS ΣΕ ΑΝΑΖΗΤΗΣΗ ΥΔΡΟΓΟΝΑΝΘΡΑΚΩΝ ΣΤΗΝ ΗΠΕΙΡΟ 13:45 - TA NEA TIS MIKROSPILIAS 24\nΣΥΝΕΡΓΕΙΑ ΤΗΣ ENERGEAN OIL & GAS ΣΕ ΑΝΑΖΗΤΗΣΗ ΥΔΡΟΓΟΝΑΝΘΡΑΚΩΝ ΣΤΗΝ ΗΠΕΙΡΟ 13:45\nΤα πρώτα συνεργεία γεωλόγων, γεωφυσικών και ειδικών επιστημόνων της EnergeanOil&Gas βρέθηκαν τις προηγούμενες ημέρες στην περιοχή παραχώρησης «Ιωάννινα», στο πλαίσιο της ερευνητικής διαδικασίας για τον εντοπισμό υδρογονανθράκων...\nΤο συνεργείο ειδικών γεωφυσικών και γεωλόγων ξεκίνησε τις αναγνωρίσεις σε επιλεγμένες περιοχές για τη διεξαγωγή γεωφυσικών σεισμικών καταγραφών, οι οποίες θα υποδείξουν τις καταλληλότερες περιοχές για γεωτρήσεις.\nΜαζί τους ταξίδεψαν και εκπρόσωποι εταιρειών πραγματοποίησης γεωφυσικών ερευνών καθώς και ειδικός σύμβουλος της εταιρείας προκειμένου να εκτιμηθούν όλες οι παράμετροι που χαρακτηρίζουν το έργο. Η συγκεκριμένη διαδικασία θα επαναληφθεί και με άλλες εταιρείες οι οποίες στη συνέχεια θα διαγωνισθούν για την εκτέλεση του έργου.\nΤα συνεργεία προχώρησαν, επίσης, στη δειγματοληψία πετρωμάτων για ειδικές γεωχημικές αναλύσεις, οι οποίες θα δώσουν πληροφορίες για τις δυνατότητες γένεσης υδρογονανθράκων από τους γεωλογικούς σχηματισμούς της περιοχής. Λήφθηκαν επίσης δείγματα πετρελαίου από φυσικές αναβλύσεις πετρελαίου, όπως αυτές της Δραγοψάς και των Μπαουσίων, τα οποία θα σταλούν σε εργαστήρια του εξωτερικού και σε ελληνικά πανεπιστήμια για εξειδικευμένες αναλύσεις.\nΠαράλληλα, ξεκίνησε μελέτη για τα χαρακτηριστικά των πετρωμάτων, τα οποία θα μπορούσαν να αποθηκεύσουν (ταμιευτήρες) το πετρέλαιο στο υπέδαφος. Οι μελέτες ταμιευτήρων περιλαμβάνουν υπαίθριες ειδικές έρευνες και λήψεις δειγμάτων για εργαστηριακές αναλύσεις σε ειδικά εργαστήρια σε συνεργασία με ελληνικά πανεπιστήμια.\nΟι συγκεκριμένες εργασίες έρχονται σε συνέχεια της έρευνας που εκκίνησε η Energean - μετά την κύρωση της σύμβασης παραχώρησης της περιοχής με την ελληνική κυβέρνηση τον Οκτώβριο. Επιπλέον, όπως προβλέπεται στον νόμο, κατατέθηκε στο αρμόδιο υπουργείο Παραγωγικής Ανασυγκρότησης, Περιβάλλοντος και Ενέργειας η πρώτη βασική περιβαλλοντική μελέτη (baseline) στην οποία αποτυπώνεται και η γενικότερη κοινωνικοοικονομική κατάσταση της περιοχής παραχώρησης.


Τρίτη, 04 Οκτωβρίου 2016 20:34\nΣάββατο, 12 Δεκεμβρίου 2015 21:42\nΈνας Πίνακας... Μία Εποχή... Μία Ιστορία...Παραμύθι των Χριστουγέννων\n" Το Ποντικάκι που ήθελε να αγγίξει ένα αστεράκι", είναι από τα παραμύθια που αγαπάνε ιδιαίτερα τα παιδιά γεμάτο ευαισθησία και συναισθήματα. Αποφασίσαμε λοιπόν να δημιουργήσουμε ένα επιτραπέζιο παιχνίδι με 11 πατήματα και 4 παίκτες ποντικάκια που περνάνε από διάφορα εμπόδια ( ανάλογα με τη ζαριά που ρίχνουν), μέχρι να φτάσουν στο όνειρό τους που είναι το αστέρι του δέντρου. Eνδιαφέρον είναι, πως τα μεγαλύτερα παιδιά εξηγούν με περισσή υπομονή στα μικρότερα, τους κανόνες του παιχνιδιού...Άλλη ομάδα παιδιών φιλοτέχνησε το εξώφυλλο κολλάζ, με μπόλικη φαντασία και πολλή χρυσόσκονη!!!\nΣτα πλαίσια του πολιτιστικού προγράμματος που θα αναλάβουμε φέτος διαβάσαμε την ¨Κοκκινοσκουφίτσα¨και δημιουργήσαμε το εξώφυλλο του παραμυθιού και ένα επιτραπέζιο παιχνίδι\nΑφού διαβάσαμε την "Κοκκινοσκουφίτσα",αρχίσαμε να κατασκευάζουμε το επιτραπέζιο παιχνίδι και βέβαια ένα είναι σίγουρο! Ότι τα παιδιά ευχαριστιούνται το παιχνίδι που δημιούργησαν!!!\nΣειρά έχουν τα ΄Τρία Γουρουνάκια» και η δημιουργία ενός επιτραπέζιου παιχνιδιού με 4 διαδρομές και δέκα » πατήματα». Όποιος φτάσει πρώτος στο τούβλινο σπιτάκι αλλάζει και τη ροή της ιστορίας.\nΤα επιτραπέζια παιχνίδια αποτελούν πλέον μια μόνιμη γωνιά ανοιχτή για τα παιδιά..


Μια νέα εποχή ξεκινά για τους ανθρώπους της ΑΧΑ | AXA\nΜια νέα εποχή ξεκινά για τους ανθρώπους της ΑΧΑ\nΔημιουργία νέων γραφείων στη Θεσσαλονίκη. Ολοκληρώθηκε το πρώτο σημαντικό βήμα ενός φιλόδοξου έργου.\nΗ περαιτέρω αύξηση της παραγωγικότητας, η ταχύτερη ανάπτυξη μιας κουλτούρας καινοτομίας, η βέλτιστη χρήση των σύγχρονων εργαλείων εργασίας, βρίσκονται στο επίκεντρο του έργου. Οι τρεις αυτοί άξονες θα αποτελέσουν οδηγούς για την ΑΧΑ της νέας εποχής αυξάνοντας, μεταξύ άλλων, τη δέσμευση εργαζομένων και συνεργατών, το wellbeing στην καθημερινότητα όλων των ανθρώπων της Εταιρείας. Παράλληλα θα εξισορροπίσουν ακόμα περισσότερο την επαγγελματική και προσωπική ζωή, με αιχμή του δόρατος την πρωτοβουλία «I am AXAually Home», η οποία έχει ανοίξει το δρόμο σε περισσότερους από 65% των ανθρώπων της ΑΧΑ να εργάζονται μία φορά την εβδομάδα από το σπίτι.


Η απάντηση για τους «περίεργους» χάρτες απο… μέσα… | Διακόνημα\n«Αρχικά 2 αρχεία jpg ανέβηκαν στο ImageShack απο internet cafe. Στην συνέχεια στάλθηκαν απο κλεμμένο λογαριασμό του yahoo σε λίστα διευθύνσεων επίσης από κρυφά προωθημένου e-mail που ανήκει σε δημοφιλές ιστολόγιο .Απο εκεί και πέρα η συνέχεια είναι λίγο πολύ γνωστή. Οι χάρτες λοιπόν αυτοί είναι μέρος μιας … απόρρητης φυσικά ενημέρωσης που προβάλεται καθημερινά σε Μονάδα της Π.Α. Τα στοιχεία της εν λόγω παρουσίασης είναι εγκυρότατα και ανανεώνονται συνεχώς κατά την διάρκεια της ημέρας.\nΘα ήθελα, ως ενεργό μέλος της ΠΑ να σας ενημερώσω για τα εξής:…\n-Όλες οι Πολεμικές Μοίρες, καθώς και ολόκληρο το Σύστημα Αεροπορικού Ελέγχου της Π.Α. είναι σε διαρκή επαγρύπνηση μέρα-νύχτα, χειμώνα-καλοκαίρι.\n-Οι είσοδοι των τούρκικων α/φών στο FIR είναι συνεχείς και σχεδόν καθημερινές. Τα ΜΜΕ και ειδικά η τηλεόραση τα εμφανίζει όποτε τους βολεύει. Τα ίδια ισχύουν και τον τελευταίο καιρό χωρίς εξαιρέσεις.\nΠεριστατικά που έχουν συμβεί δημοσιοποιούνται μετά απο πάροδο μεγάλου χρόνου ανάλογα τις περιστάσεις.\n–Η ενότητα των Ελλήνων θα πρέπει να είναι ολοκληρωτική. Θυμάστε τι έγινε στο EURO?\nΟι παραπάνω είναι δικές μου προσωπικές απόψεις και εν εκφράζουν κάποια επίσημη θέση, αν και πιστεύω πως δεν είναι λίγοι οι συνάδελφοι που συμφωνούν μαζί μου. Τέλος το e-mail αποστολής είναι επίσης κλεμμένο.


Κρίνεται η συμμετοχή του Ινσούα στη πρεμιέρα των ομίλων του Europa League - inAEK.com\nΑρχική Europa League Κρίνεται η συμμετοχή του Ινσούα στη πρεμιέρα των ομίλων του Europa League\n19 Οκτωβρίου 2020 8:34 ΜΜ\nΑφήνει πίσω το 1-1 με τον ΠΑΟΚ στο ΟΑΚΑ η ΑΕΚ και στρέφεται στο ματς της Πέμπτης κόντρα στη Μπράγκα.\nΟ Εμάνουελ Ινσούα παραμένει αμφίβολος και η συμμετοχή του θα κριθεί στην προπόνηση της Τρίτης. Αν καταφέρει ο Αργεντινός να γυμναστεί κανονικά, τότε θα μπει αποστολή, διαφορετικά θα μείνει Αθήνα και θα ετοιμάζεται για το ματς της Κυριακής με τον ΠΑΣ στα Γιάννενα.\nΣτα άλλα αγωνιστικά νέα, επιστρέφει σίγουρα ο Μάνταλος και ο Λόπες. Εκτός θα μείνουν και οι Μπακάκης (τραυματισμός) και Παουλίνιο (εκτός ευρωπαϊκής λίστας). Δεδομένες είναι οι απουσίες των Γκαρσία, Σιμάνσκι, ενώ αναμένεται και το αποτέλεσμα της μαγνητικής του Αλμπάνη.\nΠροηγούμενο άρθροΑνάλυση: Η ΑΕΚ αμυνόταν με επτά παίκτες και έκανε επίθεση με τρεις!\nΕπόμενο άρθροΑνσαριφάρντ: «Όλοι ενωμένοι μέχρι το τέλος» (pic)


‣Ένα άθραυστο παιχνίδι είναι πολύ χρήσιμο για να σπας τα άλλα.\nH Keftes έχει γράψει 3 μηνύματα στο φόρουμ και είναι μέλος στο ftou.gr από τις 8/4/2021.\nΜήνυμα στις 8/4/2021 στις 08:21 @Κλάψιμο\nΧευυ είμαι στην ίδια ηλικία με εσένα και θα σου πω την γνώμη μου και μερικές συμβουλές. Αρχικά διάβασα κάτι που είχες γράψει πριν λίγους μήνες ότι δεν έχεις αρκετούς φίλους κλπ. Μήπως τώρα είναι η ευκαιρία σου; Εννοώ μήπως είναι πιο εύκολο να δείξεις έναν πιο κοινωνικό χαρακτήρα και να είσαι ανοιχτή εφόσον κανείς ουσιαστικά μια καινούργια αρχή και δεν σε ξέρουν; Εγώ στην θέση σου ίσα όσα θα χαιρόμουν! Επίσης να ξέρεις ότι πάντα υπάρχουν αυτά τα άτομα που είναι έτοιμα να αγκαλιάσουν τους καινούριους αρκεί να μην είσαι απόλυτα κλειστή και να προσπαθήσεις από μόνη σου να δείξεις ότι είσαι εκεί και είσαι έτοιμη να μπεις στην παρέα. Ξέρω είναι δύσκολο αλλά έχεις ακούσει το fake it till you make it? Όμως ακόμη και αν νιώσεις απροσδόκητη η οτιδήποτε τέτοιο που προσωπικά δεν πιστεύω πως θα γίνει να θυμάσαι πως φίλους δεν αποκτάς μόνο στο σχολείο! Προσωπικά δεν αντέχω τα άτομα τους σχολείου μου αφού είναι αρνητικοί και τοξικοί αλλά σιγά σιγά άρχισα να ξανοίγομαι και εγώ κο προσπαθώ σιγά σιγά να βρω άτομα που να ταιριάζω! Όμως μην σκέφτεσαι τώρα την περίπτωση αυτή! Έχεις χρόνο μπροστά σου μέχρι τον Σεπτέμβρη ώστε να αποκτήσεις μια αυτοπεποίθηση που θα σε κάνει βρεις αμέσως άτομα! Αι χοουπ να βοήθησα έστω λιγάκι και ότι θες υπάρχουν αυτά τα φόρουμ να μιλάς!\nΜήνυμα στις 8/4/2021 στις 03:34 @Κλάψιμο\nΧελλου! Είμαι 15( Τρίτη γυμνασίου) και ζητάω απεγνωσμένα φίλους. Δεν είναι ότι έχω μείνει μόνη μου χωρίς κανέναν όχι όχι... υπάρχουν άτομα γύρω μου κάποιες παρέες κλπ αλλά έχω δυο προβλήματα: 1.δεν είμαι για κανέναν προτεραιότητα. Όλοι έχουν τους κολλητούς τους και ο καθένας με θυμάται σε πολύ συγκεκριμένες περιπτώσεις( μου αρέσει παρά πολύ να ακούω τα προβλήματα των άλλων αλήθεια αυτό δεν με πειράζει, με πειράζει όμως όταν με θυμούνται μόνο για μαθήματα η όταν ξεμένουν καμία μέρα μόνοι τους Ε δεν είναι λίγο άδικο αυτό;) και 2.δεν ταιριάζω ιδιαίτερα. Με τα παιδιά από το σχολείο μου καθόλου γιαυτο του χρόνου θα αλλάξω σχολείο, με τα παιδιά εκτός σχολείου που κάνω παρέα οκευ έχουμε κοινά περνάω καλά μαζί τους απλά νιώθω ότι κάτι δεν πάει καλά. Εννοείται εκτιμάω παρά πολύ υην παρέα τους σε καμία περίπτωση δεν θα ήθελα να ξεκόψω απλώς θα θελα κάποιους ανθρώπους να είμαστε πιο ίδιοι, να νιώθω και εγώ μια παραπάνω άνεση. Δεν μου αρέσει η γενιά που ζω, θα ήθελα να μαι στο ‘80-‘90 τουλάχιστον στο 2005 που τα πραγνατα ήταν καλύτερα. Δεν ζητάω πολλά, να μαστε χαλαροί να μην μας νοιάζουν τα στοριζ στο ινστα να παίζουμε μουσικουλα να πηγαίνουμε με κιθάρες παραλία να φτιάχνουμε κάνα γλυκάκι να ανακαλύπτουμε πράγματα και όχι να είμαστε με τα κινητά όλη την ώρα! Θέλουν όλες χοτ γκερλ σαμερ Ε εγώ όχι δεν θέλω. Ούτε να μαι κακιά με τον κόσμο ούτε να έχω αγόρια. Μια χαλαρή παρεούλα και κάνα αγοράκι αλλά να υπάρχει κάτι μεταξύ μας όχι απλή ξεπέτα... Ζητάω πολλά; (Αν το διάβασες όλο σε λατρεύω)\nΠήγαινε στο θέμα: Ψάχνω και εγώ φίλους\nΜήνυμα στις 8/4/2021 στις 01:46 @Sex\nΕίμαι στην ηλικία σου και μπορώ να σε καταλάβω αρκετά αφού και εγώ αν και έχω κάνει κάτι με αγόρι δεν θέλω τις «ξεπέτες» παρόλο που τα περισσότερα άτομα που κάνω παρέα αυτό θέλουν. Δεν χρειάζεται να ανησυχείς για τίποτα μερικές φορές είναι και καλύτερο να μην έχει γίνει τίποτα γιατί σε ηλικίες πχ 13 τα αγόρια που μπορεί να βρεις θα συνειδητοποιήσεις αργότερα ότι δεν άξιζαν. Όμως αν υπάρξει κάποιο αγόρι που να σου αρέσει πολύ μην φοβηθείς δεν υπάρχει λόγος και κυρίως μην πεις ψέμματα ότι έχεις ξανακάνει φάση δεν υπάρχει λόγος. Θα σε καθοδηγήσει εκείνος και θα καταλάβεις ότι πραγματικά είναι κάτι εύκολο. Γκουντ λακ γκερλλ\nΠήγαινε στο θέμα: βοήθειαα